**Финални извештај о спровођењу**

**Стратегије унапређења положаја особа са инвалидитетом у Републици Србији за период од 2020. до 2024. године**

**САДРЖАЈ:**

* **I Увод ……………………………………………………………………………………………………... 3**
* **II Налази вредновања:**

**- Преглед планираних и утрошених средстава…………………………………………… 5**

**- Оствареност циљева и мера у односу на показатеље учинка……………………...…. 23**

**- Преглед екстерних фактора од утицаја на степен постигнутих резултата……….… 50**

**- Ефекати на циљне групе и друге заинтересоване стране………………………………54**

**- III Препоруке…………………………………………………………………………………………..... 59**

**I УВОД**

У складу са чланом 43. став 1 алинеја прва Закона о планскoм систему Републике Србије[[1]](#footnote-1) и чланом 35. став 2. Уредбе о методологији израде докумената јавне политике[[2]](#footnote-2) Министарство за рад, запошљавање, борачка и социјална питања (у даљем тексту: Министарство) припремило је Финални извештај о реализацији Стратегије унапређења положаја особа са инвалидитетом у Републици Србији за период 2020. до 2024. године[[3]](#footnote-3) (у даљем тексту: Стратегија), која је усвојена 5. марта 2020. године, са роком важења до 31 децембра 2024. године.

Финални извештај о реализацији Стратегије урађен је на основу годишњих извештаји за 2021, 2022, 2023. и 2024. годину о реализацији акционих планова за имплементацију Стратегије, објављених на интернет страници Министарства и извештаја о спровођењу Еx post анализе ефеката Стратегије који је, у складу са Законом о планском систему Републике Србије и Уредбом о методологији управљања јавним политикама, анализи ефеката јавних политика и прописа и садржају појединачних јавних политика[[4]](#footnote-4), израђеног у поступку припреме Стратегије унапређења положаја особа са инвалидитетом у Републици Србији за период 2025. до 2030. године и Акционог плана за њену имплементацију у периоду 2025. до 2027. године[[5]](#footnote-5). Извештај је 01. јула 2024. године објављен на Порталу еКонсултације.

У изради овог извештаја, коришћене су поједине информације и констатације из нове стратегији изнете у опису постојећег стања приказаног на бази информација прикупљених у консултативном поступку спроведеном у току њене припреме, као и доступни подаци државних институција, невладиног сектора, званичних докумената институција Републике Србије (базе података и извештаји Министарства, Републичког завода за социјалну заштиту, Републичког завода за статистику, итд.) и друго.

Стратегија је донета у циљу побољшања свеукупног друштвеног и економског положаја особа са инвалидитетом у Републици Србији и њиховог равноправног учешћа у друштву, путем уклањања препрека у области приступачности, партиципације, једнакости, запошљавања, образовања и обуке, социјалне заштите, здравства и других аспеката који доприносе изједначавању њихових могућности и остваривању инклузивне једнакости.

Сама Стратегија дефинише стратешке правце и приоритете политике усмерене ка унапређењу положаја особа са инвалидитетом, тако да се постигну планирани циљрви усмерени на остваривање равноправности, спречавање дискриминације, поштовање достојанства и стварање услова да особе са инвалидитетом на равноправној основи уживају сва људска права и основне слободе и активно учествују у свим областима друштвеног живота. Побољшање свеукупног друштвеног и економског положаја особа са инвалидитетом захтевало је да сви друштвени актери активно учествују у реализацији циљева Стратегије и спровођењу мера и активности предвиђених акционим плановима који су је пратили.

Иако примарно у фокусу Министарства – Сектора за заштиту особа са инвалидитетом, Стратегија представља мултиресорни документ који се односи на особе са инвалидитетом као бројну, посебно осетљиву и маргинализовану групу грађана, а њен утицај је изразито комплексан и широк, имајући у виду да су потребе особа са инвалидитетом, посебна прилагођавања или неопходна подршка присутни готово у свим аспектима друштвеног живота, укључујући економију, здравље, запошљавање, социјалну политику, медије, информисање, културу, спорт, безбедност, образовање, саобраћај, инфраструктуру и остале области. Из тог разлога, њена реализација везана је за значајне трошкове који се односе на инфраструктурна и технолошка решења, различите врсте услуга и систем подршке

Стратегија спада у документе јавне политике са високим утицајем и средњим приоритетом у складу са тестом нивоа утицаја и приоритета докумената јавне политике.[[6]](#footnote-6)

Позитивни ефекти имплементације Стратегије и напредак који је достигнут у јачању капацитета и већој видљивости савеза и организација особа са инвалидитетом, медијској и друштвеној промоцији њиховог рада, побољшању приступачности прилагођавањем јавних и инфраструктурних објеката кроз изградњу, реконструкцију и адаптацију**,** реализацији пројеката и кампања попут кампање Србија без баријера, Пројекта производње и емитовања медијских садржаја приступачних за особе са инвалидитем и сл., затим превенцији и заштити од дискриминације и сензибилизацији заједнице по питању права на живот без дискриминације, реализацији мера активне политике запошљавања на отвореном тржишту рада, адекватној додатној подршци деци и ученицима са инвалидитетом у инклузивном образовном окружењу, забрани принудних медицинских интервенција и принудних мера у установама здравствене и социјалне заштите без сагласности лица, као и осталим пољима од утицаја на положај особа са инвалидитетом, ближе су приказани у делу који се односи на оствареност циљева и мера Стратегије и другим деловима овог извештаја.

На основу спроведене Ex post анализе ефеката Стратегије, односно налаза са одржаних фокус група и консултативних састанака и анализе остварености мера и активности Стратегије, могу се издвојити неки од изазова који су утицали на извештавање о имплементацији Стратегије и спровођењу акционх планова:

* Један од кључних закључака је да су предвиђени циљеви и мере уопштени и тешко мерљиви, јер нису дефинисани у складу са СМАРТ методологијом формирања циљева, мера и активности, што за последицу има недовољну конкретизацију жељене промене у оквиру циљева и већег броја мера, а активности које прате мере су опширне и многе у себи садрже подактивности, које су се могле дефинисати као засебне активности, због чега би убудуће требало избегавати формулацију вишесложних мера и активности, односно потребно је формулисати конкретне и јасне мере и активности са једном варијаблом, ради лакшег праћења остварености.
* Посебно је истакнут проблем формулације циљева и мера у којима постоје речи попут***у целости, у потпуности,* .*у свим*...** које су неадекватне јер не дозвољавају јасну и мерљиву компарацију у односу на базне вредности, а истовремено је њихова употреба нереална за реализацију у петогодишњем периоду.
* Приликом анализе остварености мера и активности евидентан је неравномеран и неодређен однос између мера и активности, што представља отежавајућу околност у евалуацији. Наиме, показатељи за одређену меру су испуњени, иако активности које чине ту меру нису реализоване. Слична релација постоји између показатеља којима се оцењује остварење посебних циљева. Одређени показатељи упућују да је посебни циљ остварен, иако нису спроведене све мере у тој области.
* Када је у питању извештавање о спроведеним мерама и активностима чија се реализација одвија на нивоу локалне самоуправе, уочено је да исте јединице локалне самоуправе у једној години доставе, док у другој години извештавања не доставе извештаје, што доводи до тога да одређени подаци нису упоредиви у односу на планирану вредност, као ни на нивоу података из узорака за одређене године, због чега се не могу пратити постигнућа и остварења мера и активности.
* Стратегија и акциони планови за њену имплементацију су пропустили да препознају значај представљања активности и мера широј јавности, посебно крајњим корисницима, што би било од великог значаја за њихову перцепцију о питању права особа са инвалидитетом, али и успешности саме Стратегије.

**II НАЛАЗИ ВРЕДНОВАЊА**

1. **ПРЕГЛЕД ПЛАНИРАНИХ И УТРОШЕНИХ СРЕДСТАВА**

 Стратегијом је предвиђено да се финансирање мера и активности врши из средстава буџета Републике Србије, буџета територијалне аутономије и буџета јединица локалних самоуправа, у зависности од тога ко је носилац конкретних активности, као и из поклона, донација, легата, кредита и из других извора.

Финансијски оквир за реализацију предвиђених мера и активности дат је у случајевима када се ради о временски тачно опредељеним активностима и када оне немају трајан, односно континуирани карактер, као и у случајевима када је планским Буџетом Републике Србије предвиђено издвајање за поједине намене у наредном периоду. У другим случајевима предвиђено је да финансијски оквир буде сагледаван кроз достављање извештаја органа носилаца мера и активности који ће садржавати и део који се односи на утрошена средства по појединим наменама, како би се видело на који начин, односно, са којим средствима су се постигли резултати. Када је реч о активностима које спадају у редовне послове појединих органа – нормативни, статистички, аналитички, инспекцијски и слични послови, оне се могу спроводити без потребе обезбеђивања додатних средстава у односу на већ обезбеђена буџетска средства.

Законом о буџету Републике Србије за 2020. годину,[[7]](#footnote-7) Министарству за рад, запошљавање, борачка и социјална питања обезбеђена су следећа средства:

У оквиру Буџетског фонда за програме заштите и унапређење положаја особа са инвалидитетом – Глава 30.2 – Буџетски фонд за програме заштите и унапређења положаја особа са инвалидитетом, програм: 0902 – Социјална заштита, Програмска активност: 0006 – Заштита положаја особа са инвалидитетом, за чију реализацију је Законом о буџету Републике Србије за 2020. годину („Службени гласник РС”, број 84/19) предвиђено укупно 468.902.000 динара и где је у опису ове програмске активности (образложење буџета, страна 578) наведено:

1. Сагледавање стања, потреба и могућности ради развоја политика намењених унапређењу положаја особа са инвалидитетом;

2. Расписивање јавних конкурса удружењима за подношење предлога пројеката за унапређење положаја особа са инвалидитетом и вршење избора пројеката који ће се финансирати на основу прописаних критеријума;

3. Мониторинг и пружање стручне помоћи у реализацији програма и сагледавање потреба особа са инвалидитетом ради креирања политика;

4. Израда анализа и извештаја о реализованим активностима удружења и пруженим услугама, као и анализа финансијских извештаја удружења особа са инвалидитетом;

5. Издавање потврда ради ослобађања од царинских дажбина за увоз аутомобила и рефундација ПДВ;

6. Исплата, праћење и надзор над оствареним олакшицама у унутрашњем путничком саобраћају особа са инвалидитетом.

У оквиру Буџетског фонда за професионалну рехабилитацију и подстицање запошљавања особа са инвалидитетом, Раздео 30 – Министарство за рад, запошљавање, борачка и социјална питања, Глава 30.5 – Буџетски фонд за професионалну рехабилитацију и подстицање запошљавања особа са инвалидитетом, Програм: 0803 – Активна политика запошљавања, садржи две програмске активности, за чију реализацију је Законом о буџету Републике Србије за 2020. годину („Службени гласник РС”, број 84/19) предвиђено укупно 1.250.000.000 динара, и то:

1. За Програмску активност: 0004 – Подршка предузећима за професионалну рехабилитацију особа са инвалидитетом, износ од 700.000.000 динаара, где је у опису ове програмске активности (образложење буџета, страна 581) наведено да се кроз ову програмску активност пружа подршка предузећима за професионалну рехабилитацију и запошљавање особа са инвалидитетом, обезбеђивањем средстава за субвенције зарада за запослене особе са инвалидитетом и средстава за побољшање услова рада у тим предузећима са циљем јачања њихових капацитета за спровођење професионалне рехабилитације, запошљавања и одржања запослења особа са инвалидитетом која се запошљавају под општим и посебним условима. У тренутку доношења Стратегије деловало је 56 предузећa за професионалну рехабилитацију и запошљавање особа са инвалидитетом, са важећом дозволом за рад, која су запошљававала 1.150 особа са инвалидитетом за које се на месечном нивоу обезбеђују средства за исплату субвенција зарада

2. За Програмску активност: 0005 – Подстицање запошљавања особа са инвалидитетом путем Националне службе за запошљавање, износ од 550.000.000 динара, где је у опису ове програмске активности (образложење буџета, страна 581) наведено да реализација мера активне политике запошљавања за особе са инвалидитетом којима се стичу знања, вештине и компетенције ради подизања запошљивости, запошљавања особа са инвалидитетом и побољшања њиховог положаја на тржишту рада. Национална служба за запошљавање спроводи мере активне политике запошљавања и подстиче подједнако укључивање незапослених особа (мушкараца и жена) у мере ради повећањаједнаких могућности за запошљавање, а постављени циљ гласи: „Циљ 1: Подстицање запошљавања незапослених особа са инвалидитетом у мере активне политике запошљавања”.

Произлази да су укупно обезбеђена средства за 2020. годину у буџету Републике Србије за 2020. годину, у оквиру ова два наведена буџетска програма и њихових програмских активности у укупном износу од 1.718.902.000 динара.

Остали носиоци активности, имајући у виду да се у највећем броју активности ради о редовним пословима појединих државних органа и органа територијалне аутономије и јединица локалне самоуправе, у оквиру обезбеђених средстава, такође располажу са одређеним износом средстава, а активности се на годишњем нивоу спроводе у оквиру финансијских могућности сваког органа/организације појединачно.

Истовремено, планирано је обезбеђивање додатних средстава за реализацију мера, у смислу дредстава обезбеђених кроз донације и креирање програма и пројеката који ће у периоду важења Стратегије омогућити унапређење положаја особа са инвалидитетом, односно, аплицирање за средства из ИПА и других фондова.

За спровођење првог акционог плана у периоду 2021. до 2022. године финансијска средства су обезбеђена Законом о буџету Републике Србије за 2021. годину[[8]](#footnote-8), у оквиру раздела надлежног Министарства или других министарстава, односно државних органа који су носиоци појединачних активности из овог акционог плана.

У оквиру садржаја овог акционог плана носиоци појединачних активности су реализовали планиране активности у оквиру планираних програма, односно програмских активности у разделима тих носилаца и то:

**Раздео 22 - Министарство грађевинарства, саобраћаја и инфраструктуре**, средствима која су обезбеђена у оквиру Програм 0702 - реализација инфраструктурних пројеката од значаја за Републику Србију, Програмска активност 5015 - Пројекат мађарско - српске железнице и Програмска активност 5025 - Изградња железничке инфраструктуре и набавка дизел моторних возова, у износу од 11.800.000,00 динара у 2021 години и 66.900.000,00 динара у 2022. години из других извора, што укупно износи 78.700.000 динара.

**Раздео 29 – Министарство културе и информисања,** средствима која су обезбеђена у оквируПрограма 1203 – Јачање културне продукције и уметничког стваралаштва, Програмска активност 0006 - Подршка културној делатности осетљивих друштвених група и Програм 1204 – Систем јавног информисања, Програмска активност 0007 – Подршка информисању особа са инвалидитетом, у износу од по 21.000.000,00 динара у 2021. и 2022. години.

**Раздео 30 - Министарство за рад, запошљавање, борачка и социјална питања**, средствима која су обезбеђена у оквиру неколико програма, и то:

- Програма 0902 - Социјална заштита, Програмска активност/Пројекат 0006 - Заштита положаја ОСИ (по 468.915.000,00 динара у 2021 и 2022. години),

- Програма 0902 - Социјална заштита, Програмска активност 0003 – права корисника социјалне заштите (укупан износ од по 11.329.481.000,00 динара у 2021. и 2022. години за 52.551 корисника додатка за негу и помоћ другог лица и помоћ за оспособљавање за рад за око 500 корисника овог права) и

- Програма 0803 - Активна политика запошљавања, Програмска активност/Пројекат 0004 - Подршка предузећима за професионалну рехабилитацију и запошљавање особа са инвалидитетом (по 625.000.000,00 динара у 2021 и 2022. години);

**Национална служба за запошљавање** У оквиру финансијског планаНационалне службе за запошљавањепланирана су средства у оквиру

1. Програма 0810 – Подршка спровођењу послова из надлежности НСЗ, Програмска активност 0001 - Администрација и управљање у износу од 4.684.319.000,00 динара у 2021. и 103.055.000,00 динара у 2022. години и

б) Програма 0803 - Активна политика запошљавања, програмска активност 0007 – Програми и мере за професионалну рехабилитацију и подстицање запошљавања особа са инвалидитетом из буџетског фонда, у износу од 550.000.000,00 динара у 2021. години и 300.000.000,00 динара у 2022. години.

**Раздео 10 - Заштитиник грађана**, средствима обезбеђеним у оквиру Програма 1001 - Унапређење и заштита људских и мањинских права и слобода, Програмска активност 0009 - Контрола законитости поступања органа јавне управе – нису потребна финасијска средства.

**Раздео 23 - Министарство правде**, средствима обезбеђеним у оквиру Програма 1602 Уређење и управљање у систему правосуђа, Програмска активност 5027 – Зграда правосудних органа у улици Устаничка Београд, у износу од 150.000.000,00 динара у 2021. години и 288.000.000,00 динара у 2022. години и Програма 1607 - Управљање извршењем кривичних санкција, Програмска активност 0001 – Извршење кривичних санкција по 10.000.000,00 динара у 2021. и 2022. години, што укупно износи 160.000.000,00 динара у 2021. години и 298.000.000,00 динара у 2022. години.

**Раздео 26 - Министарство просвете, науке и технолошког развоја,** средствима у оквиру Програма 2001 – Уређење надзор и развој свих нивоа образовног система, Програмска активност 0012 - Повећање доступности образовања и васпитања, превенција осипања и дискриминације у износу од 3.500.000,00 динара.

**Раздео 27 – Министарство здравља**, средствима обезбеђеним у оквиру Програма 1801 – уређење и надзор у области здравства, Програмска активност 0001 – Уређење здравственог система, Програм 1802 – Превентивна здравствена заштита, Програмска активност 0001 – подршка раду Института „Милан Јовановић Батут” и Програмска активност 0002 – Подршка раду Института за јавно здравље, у укупном износу од 10.626.000,00 динара у 2021. години.

**Раздео 31 - Министарство омладине и спорта,** у оквиру Програма 1301 - Развој система спорта, програмска активност 0010 – програм Параолимпијског комитета Србије - нису потребна финансијска средства.

**Раздео 33 - Министарство за људска и мањинска права и друштвени дијалог,** у оквиру Програма 1001 - Унапређење и заштита људских и мањинских права и слобода, Програмска активност 0005 – стварање услова за политику једнакости - нису потребна финансијска средства.

**Раздео 34 – Министарство за бригу о породици и демографију** у оквиру Програма 0903 – породично правна заштита грађана, Програмска активност 0004 – Администарција и управљање – нису потребна финансијска средства.

**Раздео 59 – Национална академија за јавну управу**, средствима обезбеђеним у оквиру Програма 0616 – Стручно усавршавање у јавној управи, Програмска активност 0001 - Администрација и управљање у износу од по 90.000,00 динара у 2021. и 2022. години.

За спровођење другог акционог плана у периоду 2023. до 2024. године финансијска средства су обезбеђена Законом о буџету Републике Србије за 2023. годину[[9]](#footnote-9), у оквиру раздела надлежног Министарства или других министарстава, односно државних органа који су носиоци појединачних активности из овог акционог плана.

Укупно обезбеђена средства по наведеним програмима обухватају и средства за реализацију појединачних активности из овог акционог плана, исказана по одређеним појединачним активностима, које су груписане у оквиру појединих врста мера, а по разделима из Закона о буџету Републике Србије за 2023. годину, структура је следећа:

**Раздео 22 - Министарство грађевинарства, саобраћаја и инфраструктуре,** у оквиру Програма 0702 - Реализација инфраструктурних пројеката од значаја за Републику Србију, Програмска активност 5015 - Пројекат мађарско - српске железнице, у укупном износу од 6.384.979.000,00 динара, од чега у 2023. години 3.004.379.000,00 динара, а за 2024. годину у износу од 3.380.600.000,00 динара.

**Раздео 30 - Министарство за рад, запошљавање, борачка и социјална питања**, средства су обезбеђена у оквиру следећих програма:

У оквиру Програма 0902 – Социјална заштита:

Програмска активност/Пројекат 0006 – Заштита положаја ОСИ у износу од по 468.915.000, 00 динара у 2023. и 2024. години и

Програмска активност 0003 – Права корисника социјалне заштите у износу од по 12.816.396.000,00 динара у 2023. и 2024. години.

У оквиру Програма 0802 – Уређење система рада и радно - правних односа, Програмска активност 0002 – Администрација и управљање у износу од по 2.300.000,00 динара у 2023. и 2024. години.

У оквиру Програма 0803 – Активна политика запошљавања, и то:

Програмска активност 0005 - Подстицање запошљавања особа са инавлидитетом путем НСЗ, у износу од по 550.000.000,00 динара у 2023. и 2024. години и

Програмска активност/Пројекат 0004 - Подршка предузећима за професионалну рехабилитацију и запошљавање особа са инвалидитетом у износу од по 625.000.000,00 динара у 2023. и 2024. години.

**Раздео 38 - Министарство информисања и телекомуникација,** Програм 1204 - Систем јавног информисања, Програмска активност 0007 - Подршка информисању ОСИ у износу од по 15.000.000,00 динара у 2023. и 2024. години.

**Раздео 31 - Министарство спорта**, Програм 1303 - Развој спортске инфраструктуре, Програмска активност 0001 – Изградња и капитално одржавање спортске инфраструктуре у износу од 5.000.000,00 динара у 2023. и 2024. години.

**Раздео 23 – Министарство правде**, Програм 1607 Управљање извршењем кривичних санкција, Програмска активност 5008 – Реконструкција смештајних капацитета по заводима у оквиру Управе за извршење кривичних санкција, у износу од 10.000.000,00 динара за 2024. годину.

**Раздео 23.1. Правосудна академија**, у оквиру Програма 1602 – Уређење и управљање у систему правосуђа, Програмска активност 0009 - Стручно усавршавање за постојеће и будуће носиоце правосудне функције у износу од 6.067.000,00 динара у 2023. години и истим износом за 2024. годину.

**Раздео 26 - Министарство просвете**, у оквиру следећих програма:

- Програм 2003 – Основно образовање, Програмска активност 0010 - Набавка наставних средстава за ученике, полазнике и установе у износу од 25.500.000,00 динара, а износ од 26.000.000,00 динара за 2024. годину и

- Програм 2001 - Уређење, надзор и развој свих нивоа образовног система, у оквиру две програмске активности и то: а) Програмска активност 0001 - Утврђивање законских оквира и праћење развоја образовања на свим нивоима у износу од 1.299.000,00 динара у 2023. години и 535.000,00 динара у 2024. години и б) Програмска активност 0012 – Повећање доступности образовања и васпитања, превенција осипања и дискриминације у износу од 950.000,00 динара у 2023. години, и износом од 1.000.000,00 динара за 2024. годину.

**Раздео 27 – Министарство здравља,** Програм 1801 – уређење и надзор у области здравства, Програмска активност 0001 – Уређење здравственог система, у износу од по 6.655.000,00 динара за 2023. и 2024. годину.

**Раздео 37 – Министарство туризма и омладине,** програм 1302 – Омладинска политика, Програмска активност 0005 – Програми и пројекти подршке младима у образовању, васпитавању, безбедности, здрављу и партиципацији, у износу од по 4.000.000,00 динара у 2023. и 2024. години.

**Раздео 34 - Министарство за бригу о породици и демографију**, у оквиру Програма 0903 - Породично правна заштита грађана, Програмска активност 0004 - Администрација и управљање, у износу од по 554.000,00 динара у 2023. и 2024. години.

**Раздео 33 - Министарство за људска и мањинска права и друштвени дијалог**, у оквиру Програма 1001 – Унапређење и заштита људских и мањинских права и слобода, Програмска активност 0005 – Стварање услова за политику једнаких могућности у износу од 35.000,00 динара у 2023. години.

**Раздео 63 - Национална академија за јавну управу**, у оквиру Програма 0615 – Стручно усавршавање у јавној управи, Програмска активност 0001 - Програмирање и спровођење програма стручног усавршавања у јавној управи, у износу од по 139.000,00 динара у 2023. и 2024. години.

**Раздео 10 - Заштитник грађана**, Програм 1001 - Унапређење и заштита људских и мањинских права и слобода, Програмска активност 0009 – Контрола законитости поступања органа јавне управе, у износу од 93.000,00 динара у 2023. години, односно 81.000,00 динара у 2024. години.

**У Финансијском плану Националне службе за запошљавање** за 2023 годину („Службени гласник РС”, број 139 /22), средства су обезбеђена у оквиру следећих програма:

Програм 0810 - Подршка спровођењу послова из надлежности НСЗ, Програмска активност 0001 - Администрација и управљање, у оквиру износа од 5.817.459.000,00 динара, и

Програм 0803 - Активна политика запошљавања, кроз следеће две програмске активности: Програмска активност 0006 – Програми и мере активне политике запошљавања, у оквиру износа од 6.300.000.000,00 динара и програмске активности 0007 - Програми и мере за подстицање запошљавања особа са инавлидитетом из дотација Буџета Републике Србије у износу од по 550.000.000,00 динара за 2023. и 2024. годину.

На основу годишњих извештаја о реализацији Акционог плана за спровођење Статегије унапређења положаја особа са инвалидитетом у периоду 2020. до 2024. године у 2021. и 2022. години[[10]](#footnote-10) и Акционог плана за спровођење Статегије унапређења положаја особа са инвалидитетом у периоду 2020. до 2024. године у 2023. и 2024. години[[11]](#footnote-11), које су доставили органи и институције носиоци мера и активности дат је табеларни приказ утрошених финансијских средстава за период извештавања.

**Табела утрошених средстава за реализацију активности**

|  |  |  |  |  |  |
| --- | --- | --- | --- | --- | --- |
| Активност | Орган | 2021. | 2022. | 2023. | 2024. |
| 1.1.1.1. Доследно спровођење прописа у пракси, уз појачавање инспекцијског надзора, сталне обуке и системско укључивање питања приступа тако да се програми, планови и пројекти обавезно развијају са уграђеном компонентом приступачности, у складу са принципом „Универзални дизајн”, уз унапређивање и што веће коришћење асистивних технологија. | МГСИ | Немаизвештаја о утрошенимсредствима | 96.255.927.- | 42.500.000.- | 46.070.468.-  |
| 1.1.1.2. Креирање и спровођење оперативног плана за приступачност | МГСИ | Нереализована активност | Нереализована активност  | Нереализована активност | Нереализована активност |
| 1.1.1.3. Формирање фонда у надлежности МГСИ за спровођење локалних акционих планова за приступачност (отворен конкурс преко целе године). | МГСИ | Нереализована активност | Нереализована активност | Нереализована активност | Нереализована активност |
| 1.1.1.4. Анализа правног оквира у правцу сагледавања начина за уређивање обавезности обезбеђивања приступачности средстава превоза и саобраћаја | МГСИ | Нисуангажованасредства | Нисуангажованасредства | **/** | **/** |
| 1.1.1.5. Подстицање употребе ИКТ у обезбеђивању приступачних информација, образовања, запошљавања и јавних услуга кроз поступке јавних набавки и афирмативне акције. | МИТ | 1.450.000.- | Немаизвештаја о утрошенимсредствима | Немаизвештаја о утрошенимсредствима | Немаизвештаја о утрошенимсредствима |
| 1.1.1.6. Наставак подршке пројектима производње и емитовања медијских садржаја приступачних за ОСИ. | МИТ | 15.000.000.- | 15.000.000.- | 15.000.000.- | 18.000.000.- |
| 1.1.1.7. Анализа правног оквира и прописа у којима је регулисана приступачност информацијама и комуникација у правцу сагледавања начина за уређивање обавезности обезбеђивања комуникационе и информационе приступачности и доступности информација на српском знаковном језику, Брајевом писму, у аудио формату и писаном српском језику у свим областима јавног и друштвеног живота. | МИТ | Немаизвештаја о утрошенимсредствима | Немаизвештаја о утрошенимсредствима | У оквиру активности1.1.1.6. | 21.600.000.- |
| 1.1.2.1. Спровођење анализа односно истраживања ради идентификације почетне вредности показатеља мере. | МРЗБСП | Нисуангажованасредства | Нисуангажованасредства | **/** | **/** |
| 1.1.2.2. Повећање укључености у политички и јавни живот заједнице, путем обезбеђења приступачних избора-бирачких места и изборног материјала. | РИК | Нисуангажованасредства | Нисуангажованасредства | Нисуангажованасредства | Нисуангажованасредства |
| 1.1.2.3. Обезбеђење приступачности спортских, рекреативних, културних, омладинских и сл. објеката, путем подршке пројеката којима се обезбеђује приступачност улаза, тоалета, лифтова и сл. спортских, културних и др. објеката и инсталирање визуелне, светлосне и звучне сигнализације на спортским, рекреативним, објектима у култури и другим сличним објектима, што укључује елементе обезбеђења приступачности информација и комуникација. | МС | 2.097.811.- | 7.222.158.- | 5.000.000.- | Немаизвештајао утрошенимсредствима |
| 1.1.2.4. Формирање фонда у надлежности МС и МИТ за спровођење локалних акционих планова за приступачност у делу приступачности улаза, тоалета, лифтова и сл. спортских, културних и др.објеката и инсталирање визуелне, светлосне и звучне сигнализације на спортским, рекреативним, објектима у култури и другим сличним објектима (отворен конкурс преко целе године). | МС | Немаизвештаја о утрошенимсредствима | Немаизвештаја о утрошенимсредствима | Немаизвештаја о утрошенимсредствима | Немаизвештаја о утрошенимсредствима |
| 1.1.2.5. Постављање опреме на путевима и саобраћајницама којима се обезбеђује несметано кретање ОСИ. | ЈЛС | У складу са билансним могућностима ЈЛС | У складу са билансним могућностима ЈЛС | У складу са билансним могућностима ЈЛС | У складу са билансним могућностима ЈЛС |
| 1.1.2.6. Увођење приступачних средстава јавног превоза у друмском и железничком, ваздушном и речном саобраћају и приступачних станица, путем израде плана адаптације аутобуских и железничких станица и набавке приступачних средстава јавног превоза, извођењем адаптација аутобуских и железничких станица, укључујући светлосне и аудио информације, постепеним увођењем приступачног превоза, као и уједначавањем услова о бесплатном и бенефицираном превозу за особе са инвалидитетом у ЈЛС. | МГСИ | Немаизвештаја о утрошенимсредствима | Немаизвештаја о утрошенимсредствима | Нисуангажованасредства | 20.055.750.- из буџета РСЦелокупно улагање у унапређење положаја ОСИ на пројекту је 133.705.000.- |
| 1.1.3.1. Континуирано прикупљање података о броју и структури ОСИ које користе услуге у заједници и оних које живе у резиденцијалним установама, праћење услова њиховог живота уз пружање подршке развоју услуга у заједници и информисање јавности о положају тих особа. | МРЗБСП | Немаизвештаја о утрошенимсредствима | Немаизвештаја о утрошенимсредствима | Немаизвештаја о утрошенимсредствима | Нисуангажованасредства |
| 1.1.3.2. Развој хабилитацијских и рехабилитацијских услуга и креирање специфичних мера подршке. | МРЗБСП | Немаизвештаја о утрошенимсредствима | Немаизвештаја о утрошенимсредствима | Немаизвештаја о утрошенимсредствима | Немаизвештаја о утрошенимсредствима |
| 1.1.3.3. Развој и унапређење услуга за самосталан живот ОСИ у систему социјалне заштите доступна свим особама са инвалидитетом у складу са процењеним потребама. | МРЗБСП | 1.089.358.729. | НемаИзвештаја о утрошенимсредствима | Немаизвештаја о утрошенимсредствима | Немаизвештаја о утрошенимсредствима |
| 1.1.3.4. Подстицање развоја плурализма пружалаца услуга социјалне заштите укључивањем ОЦД и других пружалаца услуга намењених ОСИ (путем конкурса за оснаживање ОЦД за лиценцирање и пружање услуга). | МРЗБСП | Немаизвештаја о утрошенимсредствима | Немаизвештаја о утрошенимсредствима | Немаизвештаја о утрошенимсредствима | Нисуангажованасредства |
| 1.1.3.5. Подстицање деинституционализације и трансформације установа социјалне заштите. | МРЗБСП | 4.211.030.019.- | Немаизвештаја о утрошенимсредствима | Немаизвештаја о утрошенимсредствима | Нисуангажованасредства |
| 1.1.3.6. Обнављање попуста за поједине услуге, права на инвалидску паркинг карту, попуста за струју - унапредити систем, умрежити установе и правилнике на основу којих се попусти остварују. | МРЗБСП | У складу са билансним могућностима ЈЛС | У складу са билансним могућностима ЈЛС | У складу са билансним могућностима ЈЛС | У складу са билансним могућностима ЈЛС |
| 1.1.4.1. Едуковање и јачање капацитета ОЦД, а посебно организација ОСИ, које заговарају унапређење положаја ОСИ | МРЗБСП | У оквиру активности 1.1.4.2. | У оквиру активности 1.1.4.2. | У оквиру активности 1.1.4.2. | У оквиру активности 1.1.4.2. |
| 1.1.4.2. Реализација пројектног начина финансирања програма од јавног интереса које спроводе удружења ОСИ у различитим областима (култура, информисање, социјална заштита...), на свим нивоима. | МРЗБСП | 428.705.658.- | 427.513.218.- | 449.386.724.- | 449.480.098.- |
| 1.1.4.3. Јачање капацитета Савета за ОСИ ради његовог укључивања у креирање и праћење политика везаних за унапређење положаја ОСИ, тако да Савет за ОСИ разматра питања друштвеног и економског положаја ОСИ и покреће иницијативе за унапређење њиховог положаја, што обухвата и веће укључивање представника удружења ОСИ у рад овог Савета и представника организација цивилног друштва које се баве унапређењем права ОСИ. | МРЗБСП | Нисуангажованасредства | Нисуангажованасредства | Нисуангажованасредства | Нисуангажованасредства |
| 1.1.4.4. Развој система адекватне мултидисципл. подршке ОСИ у ЈЛС формирањем савета за ОСИ на локалном нивоу или сагледавањем проблема ОСИ у оквиру постојећих тела на локалном нивоу, ради сачињавања планова за укључивање ОСИ и њихових удружења у живот локалне заједнице, уз укључивање ОСИ у израду планова и рад тела на локалном нивоу и представника локалних организација цивилног друштва које се баве унапређењем права ОСИ. | МРЗБСП | У складу са билансним могућностима ЈЛС  | У складу са билансним могућностима ЈЛС | У складу са билансним могућностима ЈЛС | У складу са билансним могућностима ЈЛС |
| 1.1.4.5. Спровођење анализа односно истраживања ради идентификације почетне вредности показатеља мере. | МРЗБСП | Нисуангажованасредства | Нисуангажованасредства | **/** | **/** |
| 1.1.5.1. Подршка пројектима информисања јавности о ОСИ уопште и у резиденцијалним установама и пројектима производње приступачних медијских садржаја. | МРЗБСП | У оквиру активности 1.1.4.2. | У оквиру активности 1.1.4.2. | У оквиру активности 1.1.4.2. | У оквиру активности 1.1.4.2. |
| 1.1.5.2. Одржавање трибина, округлих столова и едукација о ОСИ, њиховим правима и различитим потребама за подршком. | МРЗБСП | У оквиру активности 1.1.4.2. | У оквиру активности 1.1.4.2. | У оквиру активности 1.1.4.2. | У оквиру активности 1.1.4.2. |
| 1.1.5.3. Организовање семинара и обука за стручне раднике у различитим областима за сензибилизацију за рад са ОСИ. | МРЗБСП | У оквиру активности 1.1.4.2. | У оквиру активности 1.1.4.2. | У оквиру активности 1.1.4.2. | У оквиру активности 1.1.4.2. |
| 1.1.5.4. Промовисање примера добре праксе у пружању подршке инклузији ОСИ у друштвене токове. | МРЗБСП | У оквиру активности 1.1.4.2.. | У оквиру активности 1.1.4.2. | У оквиру активности 1.1.4.2. | У оквиру активности 1.1.4.2. |
| 2.1.1.1. Усаглашавање прописа о пословној способности и старатељству са Конвенцијом УН о правима ОСИ. | MБПД | Нереализована активност | Нереализована активност | Нереализована активност | Нереализована активност |
| 2.1.1.2. Развијање модела подршке у одлучивању за ОСИ, са посебним акцентом на особе које се тренутно налазе под старатељством. | MБПД | Нереализована активност | Нереализована активност | Нереализована активност | Нереализована активност |
| 2.1.1.3. Развијање и реализација програма обуке за подршку у одлучивању ОСИ. | MБПД | Нереализована активност | Нереализована активност | Нереализована активност | Нереализована активност |
| 2.1.2.1. Развијање модела подршке у вези са родитељством. | MБПД | Нисуангажованасредства | Нисуангажованасредства | Нисуангажованасредства | Нисуангажованасредства |
| 2.1.2.2. Развијање и реализација програма обуке стручњака за примену модела подршке у вези са родитељством. | MБПД | Нисуангажованасредства | Нисуангажованасредства | Нисуангажованасредства | Нисуангажованасредства |
| 2.1.3.1. Редовно праћење и усаглашавање прописа којима се уређује положај, врста и обим права ОСИ у правцу изједначавања могућности у свим областима, укључујући и сагледавање неуједначености терминологије у смислу коришћења израза хендикепиране, особе са посебним потребама и сл. и усаглашавање терминологије у прописима; као и отклањање свих облика дискриминације утврђених Општим коментаром у вези са чланом 5. Конвенције о правима ОСИ. | МРЗБСП | Нисуангажованасредства | Нисуангажованасредства | Нисуангажованасредства | Нисуангажованасредства |
| 2.1.3.2. Усаглашавање Закона о забрани дискриминације са Конвенцијом о правима ОСИ. | МЉМПДД | Нисуангажованасредства | Нисуангажованасредства | **/** | **/** |
| 2.1.3.3. Усаглашавање и Закона о спречавању дискриминације ОСИ са Конвенцијом о правима ОСИ и правним тековинама ЕУ. | МРЗБСП | Нисуангажованасредства | Нисуангажованасредства | Нисуангажованасредства | Нисуангажованасредства |
| 2.1.3.4. Уграђивање антидскриминационих мера у политике, стратешка документа и акционе планове. | МРЗБСП | Нисуангажованасредства | Нисуангажованасредства | Нисуангажованасредства | Нисуангажованасредства |
| 2.1.3.5. Стручно усавршавање запослених у правосуђу, државним органима и ЈЛС, здравству, образовању и др. из области борбе против дискриминације. | НАЈУ | 61.200.- | 255.600.- | 950.000.- | 291.600.000.- + донаторска средства |
| 2.1.3.6. Подизање нивоа свести друштва о значају забране дискриминације и механизама заштите. | МРЗБСП | Нисуангажованасредства | Нисуангажованасредства | Нисуангажованасредства | Нисуангажованасредства |
| 2.1.4.1. Сагледавање препрека и предузимање мера за њихово превазилазење ради додатног осигурања равноправног приступа правде за ОСИ. | МП | Нисуангажованасредства | Нисуангажованасредства | Нисуангажованасредства | Нисуангажованасредства |
| 2.1.4.2. Обезбеђивање услова за остваривање физичке и информационе приступачности правосудних органа и прилагођавање услова у заводима за извршење кривичних санкција потребама ОСИ. | МП | 9.900.000.- | 11.930.966.- | 7.865.000.- | 2.818.000.- |
| 2.1.4.3. Упознавање стручних и других радника у правосуђу о правима и потребама ОСИ. | МП | Нема извештаја о утрошенимсредствима | донаторска средства | донаторска средства | Нисуангажованасредства |
| 2.1.5.1. Обезбеђене приступачне службе хитних интервенција и помоћи у ванредним ситуацијама. | МРЗБСП | Немаизвештаја о утрошенимсредствима | Немаизвештаја о утрошенимсредствима | Немаизвештаја о утрошенимсредствима | Немаизвештаја о утрошенимсредствима |
| 2.1.5.2. Сачињавање протокола о ванредним ситуацијама, спречавању насиља, злостављања и експлоатације приступачни за ОСИ (на Брајевом писму, српском језику, апликације за СМС поруке, информације у формату лаком за разумевање и сл), нарочито у установама социјалне заштите и здравствене заштите). | МРЗБСП | Нисуангажованасредства | Нисуангажованасредства | Нисуангажованасредства | Нисуангажованасредства |
| 2.1.5.3. Реализација обука за групе за координацију и сарадњу о специфичностима насиља којем су изложене ОСИ, посебно жене са инвалидитетом. | МРЗБСП | Немаизвештаја о утрошенимсредствима | Немаизвештаја о утрошенимсредствима | Немаизвештаја о утрошенимсредствима | Немаизвештаја о утрошенимсредствима |
| 3.1.1.1. У сва документа јавних политика и прописе увести обавезну еx анте и еx пост анализу ефеката и учинка у односу на положај особа са инвалидитетом, у складу са Законом о планском систему. | МРЗБСП | Нисуангажованасредства | Нисуангажованасредства | **/** | / |
| 3.1.1.1. Изградња националног независног механизма за праћење спровођења Kонвенције УН о правима ОСИ при ЗГ, у складу са чланом 33. Kонвенције. | ЗГ | Нисуангажованасредства | Нисуангажованасредства | Нисуангажованасредства | Нисуангажованасредства |
| 3.1.1.2. Формирање тела за развој методологије за вредновање учинка јавних политика, програма и планова на положај ОСИ. | МРЗБСП | Нереализована активност | Нереализована активност | Нереализована активност | Нереализована активност |
| 3.2.1.1. Подстицање запошљавања ОСИ кроз укључивање у мере активне политике запошљавања. | НСЗ | 470.697.480- | 478.465.927- | 494.430.000- | 388.081.231- |
| 3.2.1.2. Промоција примера добре праксе у запошљавању ОСИ и мера активне политике запошљавања ОСИ.  | МРЗБСП | У оквиру активности3.2.1.1. | У оквиру активности3.2.1.1 | У оквиру активности3.2.1.1 | У оквиру активности3.2.1.1 |
| 3.2.1.3. Сачинити анализу с фокусом на следећа питања: зашто се послодавци одлучују за друге начине а не у пуном обиму за запошљавање ОСИ; да ли има ОСИ са квалиикацијама, знањем, вештинама и радним искуством, потребним послодавцима; као и са могућностима за унапређење знања и вештине незапсолених ОСИ да би били запошљиви, и анализу утрошка средстава Буџетског фонда за професионалну рехабилитацију и запошљавање ОСИ у периоду 2009. до 2020. | МРЗБСП | Нисуангажованасредства | Нисуангажованасредства | **/** | / |
| 3.2.1.4. Увођење податка о статусу лица у пријаву на социјално осигурање, с циљем успостављања базе података о укупном броју запослених или радно ангажованих ОСИ у Србији - измена Уредбе о садржини, обрасцу и начину подношења јединствене пријаве на обавезно социјално осигурање, јединственим методолошким принципима и јединственом кодексу шифара за унос података у јединствену базу централног регистра обавезног социјалног осигурања („Сл. гласник РСˮ, бр. 54/10, 124/12 и 119/13) и њено усаглашавање са чланом 4. Закона о професионалној рехабилитацији и запошљавању особа са инвалидитетом. | ЦРОСО | Нисуангажованасредства | Нисуангажованасредства | **/** | **/** |
| 3.2.1.5. Спровођење поступка оснивања предузећа за професионалну рехабилитацију и запошљавање ОСИ и поступка издавања одобрења другим носиоциома послова професионалне рехабилитације за спровођење мера и активности професионалне рехабилитације ОСИ. | МРЗБСП | Нисуангажованасредства | Нисуангажованасредства | Нисуангажованасредства | Нисуангажованасредства |
| 3.2.1.6. Обезбеђивање континуиране подршке предузећима за професионалну рехабилитацију и запошљавање ОСИ исплатом субвенција зарада запосленим ОСИ и средстава за побољшање услова рада, унапређење производних програма, увођење стандарда, побољшање квалитета производа и пружених услуга, прилагођавање радних места или у друге сврхе путем јавних позива. | МРЗБСП | 624.855.644.- | 624.829.731.- | 704.626.867.- | 704.939.497.- |
| 3.2.1.7. Изменити начин процене радне способности у складу са чл. 27. Конвенције УН о правима особа са инвалидитетом, и Општим коментаром бр. 8 Комитета за права особа са инвалидитетом. | МРЗБСП | Нисуангажованасредства | Нисуангажованасредства | Нисуангажованасредства | Нисуангажованасредства |
| 3.2.2.1. Унапређење правног оквира за област социјалног предузетништва ОСИ. | МРЗБСП | Нисуангажованасредства | Нисуангажованасредства | Нисуангажованасредства | Нисуангажованасредства |
| 3.2.2.2. Промоција развоја социјалног предузетништва ОСИ и додатна подршка и менторинг. | МРЗБСП | Нису опредељенасредства | Нису опредељенасредства | Нису опредељенасредства | Нису опредељенасредства |
| 3.2.2.3. Обезбеђивање веће доступности информација о могућностима каријерног развоја ОСИ и упознавање ОСИ са услугама каријерног вођења и саветовања. | НСЗ | У оквиру активности3.2.1.1. | У оквиру активности3.2.1.1. | У оквиру активности3.2.1.1. | У оквиру активности3.2.1.1. |
| 3.3.1.1. Обезбеђивање прилагођених уџбеника и других наставних средстава, као и употребе асистивних технологија у складу са стручном проценом и реалном потребом. | МПС | 250.000,00 $(ИПА 2020) | 25.751.134.- | 23.387.000.- +10.697.000.- РСД из ИПА 2020 | 19.355.882.**-** |
| 3.3.1.2. Обезбеђивање разумних организационих прилагођавања у установама образовања и васпитања у складу са потребама. | МПС | Немаизвештаја о утрошенимсредствима | 42.552.521.- | Немаизвештаја о утрошенимсредствима | Нисуангажованасредства |
| 3.3.1.3. Креирање одговарајућих ваннаставних активности у складу са потребама и могућностима ОСИ и укључивање деце и ученика са инвалидитетом у ваннаставне активности.  | МПС | 8.000.000- | 6.800.000.- | 7.690.000.- | 6.890.000.- |
| 3.3.1.4. Уједначавање индикатора праћења стања у инклузивном образовању са међународним индикаторима и међу ресорима и успостављање система мониторинга и евалуације постигнутих резултата у инклузивном образовању. | МПС | Немаизвештаја о утрошенимсредствима | 2.931.937.- | Немаизвештајао утрошенимсредствима | Нисуангажованасредства |
| 3.3.1.5. Интензивирање услуга додатне подршке ученицима са сметњама у развоју и са инвалидитетом, посебно на локалном нивоу. | МПС | 350.000 $ (ИПА 2020) | 2.931.937.-(ИПА 2020) | 32.070.000.- + 55.329.787 из ИПА 2020 | 37.297.337.- РСД изИПА 2020 |
| 3.3.2.1. Обука наставника и других стручњака у реализацији инклузивног образовног процеса. | МПС | 400.000 $ (ИПА 2020) | 2.200.000.- +део из 2021. од 400.000 $ (ИПА 2020) | 2.200,000.- +19.874.300.- РСД из ИПА 2020 | 950.000.- +27.140.000.- РСД – из ИПА 2020 |
| 3.3.2.2. Укључивање тема инклузивног образовања у иницијално образовање наставника кроз интегрисање ове теме у курикулуме наставничких факултета. | МПС | 513.000 $ (ИПА 2020) | 3.763.473.- РСД из ИПА 2020 | Део из 2022. од 3.763.473.- из ИПА 2020 | Нисуангажованасредства |
| 3.3.2.3. Упознавање јавности о инклуз. образовању и повећање нивоа свести родитеља и деце о правима деце са инвалидитетом и мерама за укључивање у процес инклузивног образовања. | МПС | 384.100 $ (ИПА 2020) | 2.473.139.-рсд (ИПА 2020) | 420.000.-рсд из ИПА 2020 | 299.200.- |
| 3.4.1.1. Сагледавање и измена прописа о заштити лица са менталним сметњама, о правима пацијената и др. у складу са одредбама Конвенције о правима ОСИ. | МЗ | Немаизвештаја о утрошенимсредствима | Немаизвештаја о утрошенимсредствима | Немаизвештаја оутрошенимсредствима | Немаизвештајао утрошенимсредствима |
| 3.4.1.2. Креирање/ажурирање базе података о деци са ретким болестима и инвалидитетом, ради остваривања различитих права. | МЗ | 3.971.- | Немаизвештаја о утрошенимсредствима | Немаизвештајао утрошенимсредствима | Нисуангажованасредства |
| 3.4.1.3. Забрана принудних медицинских интервенција и предузимања принудних мера у установама здравствене и социјалне заштите без сагласности лица. | МЗ | Нема извештаја о утрошенимсредствима | Нема извештаја о утрошенимсредствима | Немаизвештајао утрошенимсредствима | НемаИзвештаја о утрошенимсредствима |
| 3.4.1.4. Развој услуга за очување менталног здравља за ОСИ – спровођење развоја заштите менталног здравља: обезбеђење сарадње између психијатријских и установа социјалне заштите, као и организација ОСИ, оснивање саветовалишта и центара за заштиту менталног здравља у локалним срединама. | МЗ | Немаизвештаја о утрошенимсредствима | Немаизвештаја о утрошенимсредствима | Немаизвештаја о утрошенимсредствима | Немаизвештаја о утрошенимсредствима |
| 3.4.1.5. Развијање информационог система за регистровање и праћење менталних поремећаја. | МЗ | Немаизвештаја о утрошенимсредствима | Немаизвештаја о утрошенимсредствима | Немаизвештајао утрошенимсредствима | Немаизвештајао утрошенимсредствима |
| 3.4.1.6. Сагледавање и измена прописа којима је регулисан приступ терапији и рехабилитацији ОСИ као и приступ медицинско-техничким помагалима, а посебно Правилника о медицинско-техничким помагалима која се обезбеђују из средстава обавезног здравственог осигурања и Правилника о медицинској рехабилитацији у стационарним здравственим установама специјализованим за рехабилитацију - према иницијативама.  | МЗ | Немаизвештаја о утрошенимсредствима | Немаизвештаја о утрошенимсредствима | Немаизвештајао утрошенимсредствима | Немаизвештајао утрошенимсредствима |
| 3.4.1.7. Омогућавање веће приступачности и доступности услуга заштите сексуалног и репродуктивног здравља девојчицама, девојкама и жанама са инвалидитетом. | МЗ | Немаизвештаја о утрошенимсредствима | Немаизвештаја о утрошенимсредствима | Немаизвештајао утрошенимсредствима | Немаизвештајао утрошенимсредствима |
| 3.4.2.1. Креирање мултидисциплинарних обука у вези начина приступа, збрињавања и пружања здравствених услуга за ОСИ и реализација осмишљених обука, континуирано по годинама. | МЗ | Немаизвештаја о утрошенимсредствима | Немаизвештаја о утрошенимсредствима | Немаизвештајао утрошенимсредствима | Немаизвештајао утрошенимсредствима |
| 3.4.2.2. Подизање нивоа компетентности медицинског особља за приступ и процену потреба деце са инвалидитетом и њихових породица. | МЗ | Немаизвештаја о утрошенимсредствима | Немаизвештаја о утрошенимсредствима | Немаизвештајао утрошенимсредствима | Немаизвештајао утрошенимсредствима |
| 3.4.2.3. Упућивање одговарајућег броја медицинског особља на обуке за учење знаковног језика, као и на обуке о основама комуникације са глувим особама и остваривање сарадње са тумачима за знаковни језик. | МЗ | Немаизвештаја о утрошенимсредствима | Немаизвештаја о утрошенимсредствима | Немаизвештаја о утрошенимсредствима | Немаизвештаја о утрошенимсредствима |

Имајући у виду да је у оквиру првог посебног циља планирано пет мера које се спроводе кроз 28 активности, у оквиру другог посебног циља пет мера и 17 активности, а у оквиру трећег посебног циља осам мера и 30 активности, односно да је за реализацију општег циља Стратегије планирано укупно 18 мера и 75 активности, на основу претходне табеле може се констатовати да значајан број органа, у оквиру годишњих извештаја, није достављао извештај о износу утрошених средства. Наиме, за више од трећине, односно за 27 активности није достаљен извештај о утрошку средстава за поједине године или за читав извештајни период (за 14 активности), док је за три активности из надлежности јединица локалне самоуправе, у табели је наведено „у складу са билансним могућностима” јер нису били доступни подаци о утрошеним средствима за њихову реализацију.

У погледу 28 активности наведено је да за њихову реализацију није било потребно ангажовати средства, од тога за 21 активност за читав извештајни период, а за седам активности за поједине године. Реализације шест активности уопште није започета у периоду важења Стратегије, због чега није било основа за ангажовање планираних финансијских средстава за њихово спровођење.

Од 45 активности за које је у оквиру годишњих извештаја о спровођењу акционих планова дат податак о износу утрошених средстава, за 32 активности дат је податак за све четири извештајне године. Од тог броја, за 14 активности је наведено да нису ангажована средства. За 18 активности изнет је податак о износу утрошених средстрава, с тим да је за један број њих наведено да је износ за реализацију предвиђен у оквиру друге активности, односно није дат конкретан податак о износу утрошеном за њихову реализацију. За три активности дат је податак о утрошку средстава за три године, док је за десет активности дат податак за једну или две извештајне године.

Услед свега наведено, није могуће реално сагледати да ли су средства била обезбеђена у потребној мери и да ли су ефикасно утрошена, као и какве је то последице имало на примену Стратегије и акционих планова за њену имплементацију.

**ОСТВАРЕНОСТ ЦИЉЕВА И МЕРА СТРАТЕГИЈЕ**

Општи циљ Стратегије је дефинисан као „изједначавање могућности особа са инвалидитетом у уживању свих грађанских, политичких, економских, социјалних и културних права, уз пуно поштовање њиховог достојанства и индивидуалне аутономије, обезбеђивања независности, слободе избора и пуне и ефективне партиципације у свим областима друштвеног живота, укључујући и живот у заједници”.

Стратегија је тежила да се у периоду њеног спровођења повећа учешће особа са инвалидитетом у друштву за 25%, односно то је била циљана вредност у последњој години њене примене.

Утврђени општи циљ је друштвено прихватљив, али уопштено дефинисан и тешко мерљив. То за последицу има недовољну конкретизацију жељене промене, односно да ефекти реализације, иако постоје, не могу бити приказани, што га чини нереалним за реализацију у петогодишњем периоду.

У погледу остварености општег циља Стратегије може се дати оцена да није у очекиваној мери остварен. Учешће особа са инвалидитетом и даље је значајно мање у свим областима друштвеног живота, са изузетком образовања у коме је до нивоа средњег образовања повећано учешће ученика са инвалидитетом, међутим значајно је смањена отворена дискриминација по основу инвалидитета. Међутим, упркос евидентном напретку у свим областима живота и заштити права и даље је сувише низак ниво напретка у односу на потребе особа са инвалидитетом.

Да би се постигао Општи циљ Стратегије, планирана су три посебна циља:

* Повећана друштвена инклузија особа са инвалидитетом;
* Обезбеђено уживање права особа са инвалидитетом на пословну способност и породични живот на равноправној основи са другима и ефикасана заштита од дискриминације, насиља и злостављања;
* Системско увођење перспективе инвалидитета у доношење, спровођење и праћење јавних политика.

За сваки посебан циљ, прописане су мере чија реализација доприноси остваривању посебног циља, а све мере заједно доприносе остваривању општег циља.

Кључни показатељи учинка Првог посебног циља - Повећана друштвена инклузија особа са инвалидитетом:

* Број објеката у јавној употреби који су приступачни за особе са инвалидитетом, увећан за 10% на годишњем нивоу;
* Број подржаних програма који се односе на унапређење друштвене укључености особа са инвалидитетом, увећан за 20% на годишњем нивоу;
* Ефекти подржаних програма који се односе на унапређење друштвене укључености особа са инвалидитетом – ниво свести јавности о положају особа са инвалидитетом, увећан за 10% на годишњем нивоу.

Кључни показатељи учинка Другог посебног циља - Обезбеђено уживање права особа са инвалидитетом на пословну способност и породични живот на равноправној основи са другима и ефикасана заштита од дискриминације, насиља и злостављања, су:

* Укинута могућност потпуног лишења пословне способности и продужења родитељског права на основу инвалидитета – изењен Породични закон у складу са показатељима;
* Успостављени механизми и услуге који омогућавају уживање пословне способности за особе са инвалидитетом - успостављене услуге подршке за уживање пословне способности у 40% јединица локалне самоуправе у Србији;
* Унапређена заштита особа са инвалидитетом, посебно жена са инвалидитетом од насиља и злостављања у породичном и институционалном окружењу - обезбеђена заштита у 100% пријављених случајева насиља.

Кључни показатељи учинка Трећег посебног циља - Системско увођење перспективе инвалидитета у доношење, спровођење и праћење јавних политика:

* Сагледани ефекати свих јавних политика на положај особа са инвалидитетом у областима запошљавања, образовања и обуке, социјалне и здравствене заштите - сагледани ефекти у 100% релевантних јавних политка;
* У свим документима за спровођење и праћење јавних политика уведена перспектива инвалида - уведена перспектива инвалидитета у 100% докумената јавних политика.

Табела 2. Преглед статуса мера у оквиру Првог посебног циља и достигнутих циљних вредности показатеља учинка[[12]](#footnote-12)

|  |  |  |  |  |  |
| --- | --- | --- | --- | --- | --- |
|  |  | **Показатељ на нивоу мере** | **Почетна****вредност** | **Циљана вредност у посл. год.****Стратегије** | **Напомена** |
| Мера 1.1.1. | Обезбеђивање пуне приступачности објеката, јавних површина, информација, услуга и производа особама са инвалидитетом | Планирање, пројектовање и изградња и доградња свих нових објеката, као и реконструкција и адаптација свих постојећих објеката врши се у складу са техничким стандардима приступачности.Број спроведених мера изречених у поступку инспекцијског надзора због непоштовања техничких стандарда приступачности у изградњи објеката и простора. | Није идентификована почетна вредност Није идентификована почетна вредност  | Увећање броја објеката у складу са мером за 100%Увећање броја мера инспектора за 30% | У спровођењу ове мере током:.- 2021.г: изграђено је или реконструисано 14 објеката + желез. станице на деоници пруге БГД –Н.Сад;- 2022.г.: изграђено је или реконструисано 47 објеката + желез. станице на деоници пруге БГД –Н.Сад;- 2023. г: изграђено је или реконструисано 23 објеката + желез. станице на деоници пруге Н.Сад –Келебија;- 2024. г: изграђено је или реконструисано 23 објеката + желез. станице на више пруга. Према достављеним извештајима надлежног министарства, до краја 2024. није било изречених мера у поступку инспекцијског надзора због непоштовања техничких стандарда приступачности. |  |  |
| Мера 1.1.2. | Укључивање особа са инвалидитетом у политички, јавни, културни, образовни и спортски живот у заједници. | Број приступачних бирачких места и гласачког материјала за ОСИ.Број ОСИ на јавним функцијама на републичком, покрајинском и локалном нивоу.Број и врста приступачних културних, спортских и других садржаја. | Није идентификована почетна вредност Није идентификована почетна вредност Није идентификована почетна вредност | Увећање броја за 50%Увећање броја за 20%Увећање броја за 50% | На основу табеле „Приступачност бирачких места у РС”, објављене на сајту Републичке изборне комисије, у јануару 2024. године од укупно 8110 бирачкихместа на територији РС највећи број не испуњава све елементе приступачности.Нема података за покрајински и републички ниво. Није могуће дати процену остварености, јер је током извештајних година део ЈЛС достављао податак, (за 2021. г извештај доставило 27 ЈЛС, за 2022. г. -36 ЈЛС, за 2023. г -93 ЈЛС, за 2024. г. -96 ЈЛС), при чему је врло мали број ЈЛС дао податке за три или више извештајних година.Спровођење мере траје континуирано. У највећем броју ЈЛС постоје приступачни јавни објекти. |
| Мера 1.1.3. | Побољшање квалитета живота особа са инвалидитетом и усвајање програма деинституционализације, уз обезбеђивање адекватне подршке за живот у заједници и породици, укључујући и развој услуга подршке за самостални живот у заједници  | Број услуга подршке за самостални живот у заједници и живот у породици.Број ОСИ којима је обезбеђено приступачно социјално становање | Није идентификована почетна вредност Није идентификована почетна вредност  | Увећање за 20%Увећање за 10% | Услуга становање уз подршку је најслабије развијена услуга у систему социјалне заштите. Према последњим подацима Републичког завода за социјалну заштиту у 2023. години услугу је користило 27 особа са инвалидитетом, док су услугу активно пружала четири лиценцирана пружаоца за ОСИ.Услуга становање уз подршку за ОСИ се пружа у четири општине у Србији (Кули, Панчеву, Богатићу и Шапцу).Услугу персоналне асистенције у 2023. години користило је 411 лица, док је од 26 пружалаца услуге са лиценцом њих 21 активно пружало услугу.Није могуће дати процену остварености, јер до краја 2024. нису прибављени подаци о броју ОСИ којима је обезбеђено приступачно социјално становање. Ни једна од институција, орган или ЈЛС није доставила тај податак или су указали да истим не располажу.. |
| Мера 1.1.4. | Јачање партнерства са организацијама особа са инвалидитетом у свим областима и на свим нивоима.  | Број тела на локалном, покрајинском и државном нивоу у која су укључени представници организација ОСИ.Број стратешких докумената на локалном, покрајинском и националном нивоу у чије планирање, израду и/или евалуацију су укључени представници организација ОСИ.Успостављена јединствена база података о удружењима ОСИ и броју њихових чланова, која се континуирано ажурира.Унапређен положај ОСИ на националном и локалном нивоу и ојачани капацитети савеза удружења и удружења у саставу савеза чији је циљ унапређење социјално-економског и друштвеног положаја ОСИ. | Није идентификована почетна вредност Није идентификована почетна вредност Не постоји базаНије идентификована почетна вредност  | 100% тела на локалном, покрајинск. и државном нивоу100% стратешких докуменатаУспостављена базаУвећање за 20% | Нема података за покрајински и републички ниво. Није могуће дати процену остварености, јер је током извештајних година део ЈЛС достављао податак, (за 2021. г извештај доставило 27 ЈЛС, за 2022. г. -36 ЈЛС, за 2023. г -93 ЈЛС, за 2024. г. -96 ЈЛС), при чему је врло мали број ЈЛС дао податке за три или више извештајних година.Није могуће дати процену остварености, јер је током извештајних година део ЈЛС достављао податак, (за 2021. г извештај доставило 27 ЈЛС, за 2022. г. -36 ЈЛС, за 2023. г -93 ЈЛС, за 2024. г. -96 ЈЛС), при чему је врло мали број ЈЛС дао податке за три или више извештајних годинаПрема подацима НООИС-а, представници организација ОСИ били су укључени у израду. 2021. г. – три стратешка документа; 2022. г – 13 стратешких докумената; 2023. г. – 10 стратешких докумената; 2024. г. – три стратешка документа.У току 2024. године започет је поступак за припрему и доношење Нацрта закона о евиденцијама ОСИ, којим ће бити омогућено и формирање јединствене базе о особама са инвалидитетом и удружењима ОСИ. Доношење овог закона планирано је крајем 2025. / почетком 2026. године, након чега ће се започети са активностима за формирање поменуте базе података.Кроз Програмски конкурс за унапређење положаја ОСИ у РС подржава се рад 33 савеза ОСИ који реализују програмске активности са циљем побољшања положаја ОСИ непосредно или кроз рад око 500 локалних удружења у систему.На Стално отвореном конкурсу за унапређење положаја ОСИ у РС константно се подржава реализација програма којима се доприноси унапређењу положаја ОСИ:2021. г. – подржано 106 програма; 2022. г – подржано 109 програма;2023. г. – подржано 93 програма;2024. г. – подржано 79 програма. |
| Мера 1.1.5. | Подизање степена информисаности јавности о правима особа са инвалидитетом и баријерама са којима се суочавају у остваривању права и унапређивање позитиве слике о особама са инвалидитетом као титуларима свих људских права. | Број и врста манифестација подржаних средствима из јавних прихода које промовишу самостални живот ОСИ, на свим нивоима.Број приступачних интернет презентација органа јавне власти и независних тела на којима се промовише концепт инвалидитета заснован на људским правима и недискриминацији | Није идентификована почетна вредност.Није идентификована почетна вредност | Увећање за 30%.Увећање за 50% | Програми којима се кроз Стално отворени конкурс доприноси унапређењу положаја ОСИ обухватају манифестације којима се промовише самосталан живот ОСИ.Из извештаја о спровођењу АП за 2021. и 2022. годину произилази да на сајтовима органа јавне власти и независних тела постоји 20 интернет презентација, сервиса или реализованих он- лине обука којима се промовише концепт инвалидитета заснован на људским правима и недискриминацији**.**На интернет страници ЗГ, у току 2023. године, 21 објава је посвећена правима ОСИ, мада није дата информација о томе да ли су те објаве приступачне за читање ОСИ.За 2024. годину није било доступних података  |

Имајући у виду да у оквиру мера Првог посебног циља, као ни самог циља нису идентификоване почетне вредности након четворогодишњег периода спровођења Стратегије, није могуће на егзактан начин вредновати да ли је остварен или није остварен напредак.

У оквиру Првог посебног циља, највидљивији резултати постигнути су у реализацији мера 1.1.4. Јачање партнерства са организацијама особа са инвалидитетом у свим областима и на свим нивоима и 1.1.5. Подизање степена информисаности јавности о правима особа са инвалидитетом и баријерама са којима се суочавају у остваривању права и унапређивање позитиве слике о особама са инвалидитетом као титуларима свих људских права. Напредак у овим областима огледа се у јачању капацитета и већој видљивости савеза и организација особа са инвалидитетом, као и медијској и друштвеној промоцији њиховог рада и кампања које су реализоване како би се информисала јавност о питањима особа са инвалидитетом.

У реализацији мере 1.1.4. и активности 1.1.4.3. Јачање капацитета Савета за особе са инвалидитетом ради његовог укључивања у креирање и праћење политика везаних за унапређење положаја особа са инвалидитетом, тако да Савет разматра питања њиховог друштвеног и економског положаја и покреће иницијативе за унапређење њиховог положаја, што обухвата и веће укључивање представника удружења особа са инвалидитетом у рад овог Савета и представника организација цивилног друштва које се баве унапређењем њихових права, одлуком Владе од 20 маја 2021. године, образован је Савет за особе са инвалидитетом на период од четири године, као стручно и саветодавно тело Владе, са задатком да разматра питања друштвеног и економског положаја особа са инвалидитетом, кроз координацију са надлежним органима у поступку доношења законских и других прописа; праћење спровођења законских и других прописа о заштити особа са инвалидитетом; праћење реализације преузетих међународних обавеза; унапређење сарадње са националним организацијама цивилног друштва и међународним организацијама које се баве заштитом и унапређењем положаја особа са инвалидитетом.

 Савет је у току трајања мандата одржао једанаест седница и у складу са утврђеним задацима, разматрао је бројна питања од значаја за промоцију, заштиту и остваривање права особа са инвалидитетом, попут:

* изазов студената са инвалидитетом у процесу високошколског образовања;
* повољнији услови за спровођење активне политике запошљавања особа са инвалидитетом;
* унапређење пословања и побољшање положаја запослених са инвалидитетом у предузећима за проф. рех. и запошљавање особа са инвалидитетом;
* положај особа са инвалидитетом у ситуацијама ризика и хуманитарним ванредним ситуацијама;
* когнитивна неприступачност, са којом се суочавају особе чији инвалидитет утиче на начин на који обрађују информације;
* прилагођавање презентације о безбедности деце на интернету за слепе и слабовиде, глуве и наглуве особе;
* анализа података о приступачности јавних установа (културе, образовања, здравства и правосуђа);
* обезбеђивања континуитета у исплати додатка за туђу негу и помоћ приликом промене основа осигурања особе са инвалидитетом.

У погледу координације у поступку доношења прописа, Савет је подржао бројне иницијативе за измене и допуне: Правилника о утврђивању телесног оштећења, Уредбе која уређује давање у закуп ствари у јавној својини, Закона о професионалној рехабилитацији и запошљавању особа са инвалидитетом, процедуре за њихово ангажовање у спровођењу јавних радова, Правилника о ближим условима и стандардима за пружање услуга социјалне заштите…

У циљу реализације мере 1.1.1. Обезбеђивање пуне приступачности објеката, јавних површина, информација, услуга и производа особама са инвалидитетом, кроз ИПА 2016 пројекат ,,Унапређење приступачности за особе са инвалидитетом” и ИПА 2020 - пројекат ,,Реконструкција и адаптација јавних објеката широм”, извршена је реконструкција и адаптација вишејавних објекатау различитим једницама локалне самоуправе, а у плану је наставак радова на јавним објектима у циљу унапређења приступачности за особе са инвалидитетом.

Заштитник грађана је, у циљу промовисања добре праксе у области приступачности, заједно са Сталном конференцијом градова и општина, успоставио праксу доделе награде јединицама локалне самоуправе које су у претходној календарској години највише допринеле развоју свих облика приступачности на својој територији. Град Пирот, општина Свилајнац и град Крагујевац су добитници награде за 2024. годину.

Као пројекат од посебног значаја истиче се пројекат ,,Београд без баријера“ који, од 2015. године, спроводи ЈП ,,Градско стамбено” Београд, захваљујући ком је постављено је више од 550 рампи за приступ особама са инвалидитетом.

Један од значајних резултата је реализација кампање „Србија без баријера”, која је резултирала повећањем приступачности у бројним сегментима у оквиру друштвене заједнице.

Међутим, креирање и спровођење оперативног плана за приступачност, као и формирање фонда за спровођење локалних акционих планова за приступачност су активности чија реализација није започета.

Подстицања употребе информационо-комуникационе технологије (ИКТ) у обезбеђивању приступачних информација у областима образовања, запошљавања и јавних услуга, као и подршку пројектима производње и емитовања медијских садржаја приступачних за особе са инвалидитем Министарство информисања и телекомуникација реализовало је кроз спровођење „Пројеката заједничке изградње широкопојасне комуникационе инфраструктуре у руралним пределима Републике Србије”, чији је циљ унапређење широкопојасне комуникационе инфраструктуре кроз изградњу недостајуће приступне инфраструктуре у руралним насељима и повезивањем јавних установа (пре свега основних школа) и домаћинстава на широкопојасну мрежу. Пројекат у првој фази обухвата 370 насеља са 64.300 домаћинстава, као и 379 школа у 83 општина у Србији, са дужином оптичке мреже од 1.508 км, чиме су обезбеђене техничке могућости употребе ИКТ технологија свим становницима ових руралних предела. Такође, на годишњем нивоу ово министарство спроводи Конкурс за суфинансирање пројеката производње медијских садржаја намењених особама са инвалидитетом.

Министарство туризма и омладине, путем јавног конкурса, финансирало је осам пројеката у циљу подршке младим особама са инвалидитетом, укључујући пружање подстицајне и информативно-едукативне подршке младима уз могућност радне праксе или запослења у приватном сектору, у делу који се односи на предузетништво, социјално предузетништво и запошљивост.

У погледу мере 1.1.2. Укључивање особа са инвалидитетом у политички, јавни, културни, образовни и спортски живот у заједници, може се констатовати да је веома мали број особа са инвалидитетом постављен на јавне функције на нивоу Републике, АП или јединица локалних самоуправа. Према подацима из годишњих извештаја о спровођењу акционих планова произилази да је у односу на број јединица локалне самоуправе које су доставиле извештај, између 6% и 13% локалних самоуправа је на јавне функције поставило особе са инвалидитетом.

Обезбеђење приступачних избора, односно приступачних бирачких места и изборног материјала је активност у којој је евидентан напредак, међутим од укупно 8110 бирачких места на територији Републике Србије (без 29 бирачких места у заводима за извршење кривичних санкција) највећи број не испуњава све елементе приступачности. Нпр. само 0,54% бирачких места има успостављен систем знакова за орјентацију слепих и слабовидих, а слична ситуација је и када су у питању информације на знаковном језику за орјентацију глувих и наглувих, које има само 1,38% бирачких места. У циљу унапређења положаја и већег учешћа особа са инвалидитетом у изборном процесу, Републичка изборна комисија је образовала Радну групу за унапређење изборног процеса за особе са инвалидитетом, са задатком да у комуникацији са представницима удружења особа са инвалидитетом разматра могућности и предлаже мере за унапређење функционалне приступачности изборног процеса прилагођавањем бирачких места и изборног материјала потребама особа са различитим врстама инвалидитета.

У циљу обезбеђења приступачности спортских, рекреативних, културних, омладинских и сл. објеката Завод за проучавање културног развитка је на основу спроведених појединачна истраживања направио је процену о приступачности јавних установа културе у области музејске, биоскопске, галеријске и позоришне делатности, укључујући и поливалентне установе културе (културни центри), чији су оснивачи локалне самоуправе, АПВ и Република Србија. Према доступним подацима, 183 установе наведеног типа испуниле су у потпуности или делимично, барем један критеријум просторне (физичке приступачности за особе са потешкоћама у кретању) и програмске приступачности садржаја прилагођених за различите врсте инвалидитета, што представља 51% од укупног бројаових установа.

Министарство спорта указује на тенденцију власника спортских објеката да их учине приступачним за особе са инвалидитетом, најчешће постављањем рампи или платформи, а евидентан је и помак у обезбеђењу приступачности приликом изградње нових јавних спортских објеката. У циљу прилагођевања приступачности спортских објеката особама са инвалидитетом, реализовани су одређени пројекти попут: изградње електричне покретне степенишне платформе за особе са инвалидитетом у објекту Универзалне спортске дворане у општини Жабаљ, радова на прилагођавању спортске хале Врњачка Бања за потребе особа са инвалидитетом, изградње рукометног игралишта са радовима на његовом прилагођавању особама са инвалидитетом у општини Куршумлија, изградњу и прилагођавање особама са инвалидитетом отворених базена у Крушевцу. Међутим, није формиран Фонд за спровођење локалних акционих планова за приступачност у делу приступачности улаза, тоалета, лифтова и сл. спортских, културних и др.објеката и инсталирање визуелне, светлосне и звучне сигнализације на спортским, рекреативним, објектима у култури и другим сличним објектима, што представља значајан пропуст у погледу укључивања особа са инвалидитетом у спортски живот у заједници.

У реализација мере 1.1.3. Побољшање квалитета живота особа са инвалидитетом и усвајање програма деинституционализације, уз обезбеђивање адекватне подршке за живот у заједници и породици, укључујући и развој услуга подршке за самостални живот у заједници може се истаћи да је плурализам пружалаца услуга остварен у Србији, с обзиром да услуге доминантно пружају пружаоци из општег сектора, док је јавни сектор остао преовлађујући код услуга смештаја.

Особе са инвалидитетомсукорисници услуга социјалне заштите ако имају телесне, интелектуалне, сензорне или менталне тешкоће или тешкоће у комуникацији и када се услед друштвених и других препрека сусрећу са функционалним ограничењима у једној или више области живота.

Систем социјалне заштите ОСИ обезбеђује различита права и услуге, према извештају за 2023. годину:

* Право на основни додатак за помоћ и негу другог лица користило је 11.812 пунолетних корисника са инвалидитетом, што је на нивоу петогодишњег просека;
* Увећани додатак за помоћ и негу другог лица користило је 34.933 корисника, што је за 2,4% више него претходне 2022. године;
* Услуге домског смештаја користило је укупно 17.960 пунолетних особа са инвалидитетом, од чега је 70,8% смештено у установе за одрасле и старије, 22,1% у установе специјализоване за смештај одраслих са инвалидитетом, а 6,8% у установе за смештај деце и младих. На домском смештају, у популацији пунолетних корисника са инвалидитетом доминирају корисници са менталним тешкоћама са 25,7%;
* Услуге дневног боравка користило је 1.479 пунолетних особа са инвалидитетом, што у односу на 2019. годину представља повећање за 12,2%. Међу корисницима доминирају одрасли са 70,4%.
* Услугу помоћи у кући користило је 11.627 пунолетних особа са инвалидитетом. У старосној структури доминирају старији корисници са 8,6%, затим одрасли корисници са 10,9%, док је удео младих износи само 0,5% . У односу на 2021. годину, број корисника смањен је за 6,2%.
* Услугу персоналног асистента користило је 411 је пунолетних корисника, што је у односу на 2022.годину повећање за 9,6%. У старосној структури доминирају одрасли корисници са 76,6%, док је удео младих 13,6% и старијих 9,7%.
* Услугу становање уз подршку за ОСИ користило је укупно 27 корисника, што је за 34% мање у односу на 2019. годину. Услугу доминантно користе одрасли корисници са уделом од 92,6%.

Процес деинституционализације и трансформације установа социјалне заштите започео је доношењем Стратегије деинституционализације и развоја услуга социјалне заштите у заједници за период од 2022. до 2026.год, а у току је израда Предлог акционог плана за њено спровођење за 2025. и 2026.годину. Међутим, иако је донет стратешки документ у области деинституционализације, још увек није довољно развијен систем подршке у локалним заједницама, нарочито услуга подршке за самостални живот, због чега је и даље пракса да се, као нужно решење, особе са инвалидитетом и њихове породице опредељују за институционални смештај као једини доступни облик подршке. У 2023. години започело је спровођење два пројекта у оквиру ИПА 2020 који у свом фокусу имају деинституционализацију и трансформацију установа социјалне заштите. У оквиру једног од тих пројеката израдиће се Општи план трансформације установа за смештај, као и пет посебних пилот планова трансформације установа у којима су на смештају лица са инвалидитетом. Као један од резултата очекује се развијање програма изградње за јачање локалних капацитета за успостављање служби подршке становању за особе са инвалидитетом и породичног смештаја за одрасле као алтернативе стамбеном збрињавању. Такође, планирана је реализација едукативних активности са фокусом на персонално планирање, концепт деинституционализације, као и враћање пословне способности, а покренуте су националне и локалне кампање које имају за циљ повећање друштвене свести о деинституционализацији, обуке за имплементацију Општег плана трансформације и израду посебних планова за остале резиденцијалне установе које нису обухваћене овим пројектом и др.

У току 2024. године, од 96 јединица локалне самоуправе (које су доставиле податке), у њих 73 је 8098 особа са инвалидитетом остварило право на инвалидску паркинг карту, с тим да је 14 јединица локалне самоуправе истакло да је донело одлуку о условима за остварење тог права, односно да постоје особе са инвалидитетом које су оствариле право на инвалидсу паркинг карту али нису доставиле податак о броју лица која су то право остварила. Девет јединица локалне самоуправе је указало да нема обележених паркинг места, због чега није донета одлука о условима за остварење права на инвалидску паркинг карту.

Табела 3. Преглед статуса мера у оквиру Другог посебног циља и достигнутих циљних вредности показатеља учинка[[13]](#footnote-13)

|  |  |  |  |  |  |
| --- | --- | --- | --- | --- | --- |
|  |  | **Показатељ на нивоу мере**  | **Почетна****вредност** | **Циљана вредност у посл. год.****Стратегије** | **Статус / Напомена** |
| Мера 2.1.1. | Реформа законског оквира у области пословне способности која обезбеђује да особе са инвалидитетом уживају сва права на равноправној основи са другим грађанима и успостављање система одлучивања уз подршку који замењује старатељску заштиту. | Број особа којима је враћена пословна способност или проширен обим пословне способности увећан за 15% на годишњем нивоу.Број особа према којима је укинуто продужено родитељско право увећан за 15% на годишњем нивоу. | Није идентификована почетна вредност Није идентификована почетна вредност  | Увећање за 60%Увећање за 60% | Центри за социјални рад су поднели:2020. - 25 предлога за враћање пословне способности;2021. - 30 предлога за враћање пословне способности;2022. - 44 предлога за враћање пословне способности;2023. -21 предлог за враћање пословне способностиМеђутим нема података о броју лица којима је враћена или је проширен обим пословне способности.Нису достављени подаци о броју особа којима је укинуто продужено родитељско право, већ подаци о броју донетих решења којима је продужено родитељко право. У 2023. донето је 169 решења о продужетку родитељаког права, што указује на тенденцију смањења у односу на 2022. годину, када је донето 190 решења. За 2021. и 2024. годину нису достављени подаци. |
| Мера 2.1.2. | Унапређење услова за заснивање брачне/ванбрачне заједнице и подршка родитељству особа са инвалидитетом  | Број развијених и примењених модела одлучивања уз подршку.Број особа са инвалидитетом којима је пружена подршка у вези са родитељством. | Није идентификована почетна вредност.Није идентификована почетна вредност | Модели одлучивања уз подршку примењени 50% ЈЛС у СрбијиУвећање за 50% од циљане вредности у последној години важења АП | У функцији подршке родитељству ОСИ су измене и допуне Закона о финансијској подршци породици са децом којима је уведено ново право на новчана средства за изградњу, учешће у куповини, односно куповину породично стамбене зграде или стана по основу рођења детета. За дете рођено после 1. јануара 2022. године, то право може остварити мајка под условом да је држављанка и да има пребивалиште у РС.Дечији додатак за децу са инвалидитетом:2021. број корисника – 8.830 - износ: 479.977.096.92022. број корисника – 10.063 - износ: 574.040.931.72023. број корисника – 11.299 - износ. 630.068.721.52024. број корисника – 12.945 - износ. 909.677.454.42Регресирање предшколског боравка за децу са инвалидитетом:2021. број корисника – 1.180 - износ: 27.339.725.072022. број корисника – 1.371 - износ: 36.258.144.922023. број корисника – 1.272 - износ. 34.456.646.042024. број корисника – 1.026 - износ. 25.468.992.74Накнада зараде за запослене родитеље за посебну негу детета:2021. број корисника – 9.463 - износ: 3.278.391.757.02022. број корисника – 10.562 - износ: 3.921.572.154.02023. број корисника – 11.299 - износ. 4.197.646.019.02024. број корисника – 15.501 - износ. 6.706.160.308.37 |
| Мера 2.1.3. | Унапређење превенције и заштите од дискриминације особа са инвалидитетом | Број обука и учесника обука о правима особа са инвалидитетом за запослене у државним органима и јавним службама у образовним, социјалним и здравственим установама и установама које делују у области рада и запошљавања. Број обука и учесника обука о особама са инвалидитетом за носиоце правосудних функција и административно-техничког особља у правосудним органима и полазнике почетне обуке Правосудне академије.  | Током 2021. у НАЈУ одржане су обуке са 169 полазника из државних органа и ЈЛС, на теме које се тичу права ОСИ.Није идентификована почетна вредност | Увећање за 30% од циљане вредности у последњој години примене АПУвећање за 30% од циљане вредности у последњој години примене АП | НАЈУ припрема и спроводи Општи програм обуке државних службеника, Општи програм обуке запослених у ЈЛС, Програм обуке руководилаца у државним органима и Програм обуке руководилаца у ЈЛС које усваја Влада Републике Србије. Обуке стручних радника у систему социјалне заштите спроводе се континуирано кроз акредитоване програме обука. Одређени број обука је садржајно усмерен и на унапређење компетенција у погледу заштите ОСИ од дискриминације. Похађање обука је услов за добијање и продужење лиценце за рад.Правосудна академија спроводи обуку „Унапређење приступа правди особа са инвалидитетом”. У току 2024. године на обукама у Београду, Н.Саду, Нишу и Крагујевцу учествовало 108 носилаца правосудних фунција и осталих запослених у правосудним органима.На платформи за учење на даљину Правосудне академије доступна је онлајн обука „Родна равноправност” која се састоји из три модула. Обуку је до тренутка достављања извештаја завршило 107 учесника. (судије, тужиоци, адвокати, полицијски службеници, корисници почетне обуке) |
| Мера 2.1.4. | Унапређење услова за остваривање права на приступ правди и правично суђење особа са инвалидитетом на равноправној основи са другим грађанима | Број правосудних органа који су учињени приступачним. | Није идентификована почетна вредност  | Увећање за 15%. | У току извештајног периода 32 правосудна органа су реконстуисана или адаптирана како би била учињена приступачним за ОСИ. |
| Мера 2.1.5. | Унапређење превенције и заштите особа са инвалидитетом од насиља и злостављања, посебно превенције и заштите жена са инвалидитетом од насиља | Сачињени и дистрибуирани протоколи о спречавању насиља, злостављања и експлоатације приступачни за ОСИ (на Брајевом писму, српском језику, апликације за СМС поруке и сл), нарочито у установама социјалне заштите и здравствене заштите.Број обука за групе за координацију и сарадњу и број учесника обука о специфичностима насиља којем су изложене особе са оинвалидитетом, посебно жене са инвалидитетом.Медицинске мере се спроводе уз претходни пристанак информисане особе са инвалидитетом, укључујући жене са интелектуалним инвалидитетом у институцијама | Није идентификована почетна вредност Није идентификована почетна вредностНије идентификована почетна вредност  | Сачињени и дистрибуирани протоколи у 100% установа социјалне заштите и здравствене заштитеОбуке реализоване у 100% група за координацију у ЈЛСУспостављање спровођења медицинских мера уз претходни обавезни пристанак информисане ОСИ | Нема расположивих података о броју сачињених дистрибутивних протокола од 2021. до 2024. године Међутим, од 2022. год. на снази јеЗакон о правима корисника услуга привременог смештаја у социјалној заштити којим је регулисана забрана злостављања у установи односно код пружаоца услуге, који уређује поступак за превенцију свих облика експлоатације, насиља и злостављања кроз пружање информација и едукације како избећи, препознати и пријавити појаву насиља и злостављања, као и едуковање и пружање подршке девојкама и женама на смештају како избећи, препознати и пријавити појаву насиља и злостављања. Установа и пружалац услуге дужни су да образују тим за спречавање насиља у складу са законом. Постоје три акредитована програма чији садржаји су усмерени на ОСИ са искуством насиља:1. Програм инструктаже за консултитивни рад на СОС телефону са женама са искуством насиља – Овај програм је до сада имао три реализације (2012., 2014. и 2019. године) и похађало га је укупно 75 учесника/ца
2. Патронажа за достојанствену будућност - програм оснаживања и пружања подршке у превазилажењу искуства насиља женама са инвалидитетом – овај програм до сада није имао ниједну реализацију
3. Поступање професионалаца/ки у раду са женама из маргинализованих група са искуством насиља – овај програм је имао 10 реализација и све су биле током 2022.године. Програм је похађаo укупно 151 учесник/ца.

Заштитник грађана је током посета психијатријским установама констатовао да се пацијентима, пре потписивања пристанка, дају информације о његовом стању, предложеним медицинским мерама, плану лечења, ризицима и добробити болничког лечења по његово здравље, а да пацијент који (по оцени психијатра) разуме сврху смештаја у психијатријску установу и способан је да дā пристанак на смештај и сагласност на предложену медицинску меру, даје пристанак на смештај одвојено од сагласности на предложену медицинску меру, на посебним обрасцима.  |

Имајући у виду да у оквиру мера Другог посебног циља, као ни самог циља нису идентификоване почетне вредности након четворогодишњег периода спровођења Стратегије, није могуће на егзактан начин вредновати да ли је остварен или није остварен напредак.

У погледу реализације Другог посебног циља „Обезбеђено уживање права особа са инвалидитетом на пословну способност и породични живот на равноправној основи са другима и ефикасна заштита од дискриминације, насиља и злостављања”, може се истаћи да су готово у потпуности неостварене кључне активности на измени института пословне способности и подршци породицама особа са инвалидитетом, као подршци у заснивању породице и одржавању породичног живота.

У реализацији мере 2.1.1. Реформа законског оквира у области пословне способности која обезбеђује да особе са инвалидитетом уживају сва права на равноправној основи са другим грађанима и успостављање система одлучивања уз подршку који замењује старатељску заштиту, због недоношења планираних измена и допуна Породичног закона, потпуно лишење пословне способности и даље је законита пракса у Републици Србији, супротно одредбама Конвенције о правима особа са ивалидитетом и Закључних запажања Комитета за права особа са инвалидитетом УН. Укидање могућности лишења пословне способности и увођење законског института одлучивања уз подршку, представља важан корак ка унапређењу остваривања и заштите права особа са инвалидитетом, као и усаглашавања законодавства Републике Србије са ратификованим међународним документима и прихваћеним међународним стандардима.

Ни у погледу мере 2.1.2. Унапређење услова за заснивање брачне/ванбрачне заједнице и подршка родитељству особа са инвалидитетом, нису постигнути очекивани резултати. Мада су измене и допуне Закона о финансијској подршци породици са децом у функцији подршке родитељству особа са инвалидитетом, сем што је установљено право на добијање новчаних средстава за изградњу, односно куповину породично стамбене зграде или стана по основу рођења детета рођеног после 1. јануара 2022. године, које може остварити мајка држављанка Србије са пребивалиштем у Републици Србији, може се констатовати да није дошло до других значајнијих помака у реализацији ове мере.

Изузетак у оквиру Другог посебног циља представља мера 2.1.3. Унапређење превенције и заштите од дискриминације особа са инвалидитетом, где се кроз законску регулативу и спровођење кампања, у одређеној мери утицало на сензибилизацију заједнице по питању права на живот без дискриминације као неупитног људског права, мада су и даље у пракси присутни случајеви дискриминаторског понашања према особама са инвалидитетом. Током 2021. године усвојене су измене и допуне Закона о забрани дискриминације, на основу којих је извршено његово усаглашавање са Конвенцијом о правима особа са ивалидитетом УН. Унапређење превенције и заштите од дискриминације прати се кроз комуникацију са специјалним известиоцима и специјалним процедурама Комитета УН.

 Радна група за усаглашавање Закона о спречавању дискриминације особа са инвалидитетом са Конвенцијом о правима особа са ивалидитетом и правним тековинама ЕУ, формирана од стане представника релевантних органа и институција, заузела је став да је Закон усаглашен са одредбама Конвениције, али је закључено да постоји потреба да се одредбе Закона донетог пре скоро две деценије, кроз суштинске измене и иновативна антидискриминациона решења, усагласе са савременим токовима и променама које су се у међувремену догодиле, а од утицаја су на спречавање дискриминације особа са инвалидитетом и њихов положај у друштву.

 Приметно је ангажовање надлежних органа и институција на подизању нивоа свести друштва о значају забране дискриминације особа са инвалидитетом, са посебним нагласком на промовисању интеграције, социјалне укључености и спречавање свих видова дискриминације приликом запошљавања.

И у оквиру мере 2.1.4: Унапређење услова за остваривање права на приступ правди и правично суђење особа са инвалидитетом на равноправној основи са другим грађанима, констатован је одређен напредак у обезбеђивању услова за остваривање физичке и информационе приступачности правосудних органа и упознавања стручних и других радника у правосуђу са правима и потребама особа са инвалидитетом.

На основу достављених извештаја нису се могли сагледати конкретни ефекти реализације мере 2.1.5: Унапређење превенције и заштите особа са инвалидитетом од насиља и злостављања, посебно превенције и заштите жена са инвалидитетом од насиља.

Према евиденцијама Правосудне академије и Врховног јавног тужилаштва, организоване су едукације за јавне тужиоце на тему насиља у породици, али нису биле организоване обуке о специфичностима насиља којем су изложене особе са инвалидитетом, посебно жене са инвалидитетом.

Према информацији коју је Национална организавија особа са инвалидитеом доставила у току сачињавања овог финалног извештаја, у организацији удружења Мрежа „Из круга Баоград”, током 2023. године одржане су две обуке под називом „Координација у заштити жена које су жртве породичног и партнерског насиља”, за запослене у центрима за социјални рад и Минстарству унутрашњих послова, на којима је било 40 учесника, а током 2024. године обука је одржана у Зајечару и на њој је учествовало 11 службеника Центра за социјални рад.

Кроз годишење извештаје о спровођењу акционих планова истакнуто је да су спроведени одређени пројекти, попут пројекта хуманитарне организације Каритас Србија „Јачање отпорности на природне катастрофе и унапређење стратегије спремности у Босни и Херцеговини и Републици Србији”. Министарство унутрашљих послова - Сектор за ванредне ситуације подржао је припрему „Водича за понашање у ванредним ситуацијама”, који је штампан у преко 10.000 примерака и подељен домаћинствима на територији Чачка, Ивањице и Трстеника. У циљу подизања нивоа безбедности становништва и предузимања превентивних мера за заштиту од пожара, Министарство и Сектор за ванредне ситуације су уз финансијску подршку Програма УН за развој, у марту 2022. године, на територији града Суботица реализовали пилот пројекат којим је обухваћена набавка и постављање 100 димних детектора у домаћинства у којима бораве рањиве групе становништва (особе са инвалидитетом и одрасли старији од шездесет година).

Табела 4. Преглед статуса мера у оквиру Трећег посебног циља и достигнутих циљних вредности показатеља учинка[[14]](#footnote-14)

|  |  |  |  |  |  |
| --- | --- | --- | --- | --- | --- |
|  |  | **Показатељ на нивоу мере**  | **Почетна****вредност** | **Циљана вредност****у последњој год.****Стратегије** | **Напомена** |
| Мера 3.1.1. | Увођење обавезне еx анте и еx пост анализе ефеката и учинка свих секторских и међусекторских јавних политика, програма и планова и прописа на положај особа са инвалидитетом | Успостављена обавезна еx анте и еx пост анализе ефеката и учинка свих секторских и међусекторских јавних политика, програма и планова и прописа на положај особа са инвалидитетом | Није идентификована почетна вредност  | Еx ante и ex post анализе ефеката и учинка врши се у 100% секторских и међусекторских јавних политика итд. | Према подацима Министарства, Еx анте и еx пост анализе ефеката и учинка врше се у свим документима секторских и међусекторских јавних политика, програма и планова од утицаја на положај ОСИ. |
| Мера 3.1.2. | Развој методологије за вредновање учинка јавних политика, програма и планова на положај особа са инвалидитетом, у сарадњи са удружењима особа са инвалидитетом | Број докумената секторских и међусекторских јавних политика, програма, планова и прописа на националном нивоу у којима је извршена *еx ante* и *ex post* анализа ефеката и учинка на положај ОСИ.Број докумената секторских и међусекторских јавних политика, програма, планова и прописа на нивоу АП и ЈЛС у којима је извршена *еx ante* и *ex post* анализа ефеката и учинка на положај ОСИ. | Није идентификована почетна вредност Није идентификована почетна вредност | *Еx ante* и *ex post* анализа ефеката и учинка на положај ОСИ извршена у 100% докумената за која се планирају јавне политике.*Еx ante* и *ex post* анализа ефеката и учинка на положај ОСИ извршена у 100% докумената за која се планирају јавне политике | Према подацима Министарства, на националном нивоу број документа јавних политика, програма, планова у којим је постојала потреба да се изврши еx анте и/или еx пост анализа ефеката и учинака која се у одређеном делу односи на положај ОСИ је:у 2021. - 17 докуменатау 2022.- 12 докуменатау 2023. - 19 докуменатау 2024. - 26 докуменатаНема података за покрајински ниво. Током извештајних година део ЈЛС достављао податак, (за 2021. г извештај доставило 27 ЈЛС, за 2022. г. -36 ЈЛС, за 2023. г -93 ЈЛС, за 2024. г. -96 ЈЛС), при чему је врло мали број ЈЛС дао податке за три или више извештајних година. |
| Мера 3.2.1. | Реализација мера активне политике запошљавања особа са инвалидитетом на отвореном тржишту рада. | Број запослених ОСИ, који су претходно били укључени у мере активне политике запошљавања (имају запослење у периоду од 180 дана по изласку из мере), увећан за 5% на годишњем нивоу.Број послодаваца који своју законску обавезу извршавају запошљавањем ОСИ увећан за 5% на годишњем нивоу.Повећан број запослених ОСИ у органима државне управе и локалне самоуправе за 5% на годишњем нивоу. | 3.284Базна година 2019.9.143 послодаваца (је запослио 20.625 ОСИ)Базна година 2019.Није идентификована почетна вредност  | Увећање броја запослених ОСИ за 20%Увећање броја послодаваца који своју законску обавезу извршавају запошљавањем ОСИ за 20%Увећање броја запослених ОСИ у органима државне управе и ЈЛС за 20% | Према подацима Националне службе за запошљавање, мерама активне политике запошљавања су:-током 2021. г. обухваћене укупно 4.592 ОСИ, док је број запослених ОСИ у периоду од 180 дана по изласку из мере 467;-током 2022. г. обухваћене укупно 7.844 ОСИ, док је број запослених ОСИ у периоду од 180 дана по изласку из мере 2083 ОСИ; - током 2023. г. обухваћене укупно 8.505 ОСИ, док је број запослених ОСИ у периоду од 180 дана по изласку из мере 2.559 ОСИ;-током 2024. г. обухваћене укупно 6.940 ОСИ, док је број запослених ОСИ у периоду од 180 дана по изласку из мере 2.469 ОСИ.-током 2020. године, обавезу запошљавања ОСИ пријавило је 9.562 послодавца, док је 5.892 пореских обвезника запослило ОСИ;-током 2021. године, обавезу запошљавања ОСИ пријавило је 10.049 послодаваца, док је 6.182 пореских обвезника запослило ОСИ;-током 2022. године, обавезу запошљавања ОСИ пријавило је 10.262 послодавца, док је 6.201 порески обвезник запослио ОСИ;-током 2023. године, обавезу запошљавања ОСИ пријавило је 10.505 послодаваца, док је 6.335 пореских обвезника запослило ОСИ.Нема расположивих података о броју запослених ОСИ у органима државне управе и локалне самоуправе у периоду од 2021. до 2024. године. |
| Мера 3.2.2. | Развијени и примењени модели социјалног предузетништва у циљу економског оснаживања односно радне интеграције особа са инвалидитетом | Број ОСИ укључених у опште и прилагођене програме додатног образовања и обука у односу на потребе на тржишту рада. Број ОСИ којима су пружене услуге каријерног вођења и саветовања.Број донетих решења о дозволама за оснивање предузећа за професионалну рехабилитацију и запошљавање ОСИ и одобрења за спровођење мера и активности проф. рех. за ОСИ / број програма обука.Број предузећа којима је обезбеђена финансијска подршка по наменама /број ОСИ обухваћен мерама.Број регистрованих субјеката социјалног предузетништва. | 501 (277 женa)Базна година 2019.1.164 (591 жена)Базна година 2019.Донета два решења о издавању дозволе за обављање делатности; 17 решења о одобрењу за спровођење мера и активности проф. рехабилитац. ОСИБазна година 2019.250.000.000,00 расподељено на 86 предузећа путем два јавна позива;449.652.133.,26 за субвенције зарада у 57 предузећаБазна година 2019.0Базна година 2022.. | Увећање за 60%Увећање за 60%90% у односу на број поднетих захтева90% у односу на број поднетих захтева- | -2021. г. - у мере додатног образовања и обуке укључене су укупно 27 незапослених ОСИ;-2022. г. - у мере додатног образовања и обуке укључене су укупно 357 незапослене ОСИ;-2023. г. - у мере додатног образовања и обуке укључене су укупно 299 незапослене ОСИ;- 2024. г. - у мере додатног образовања и обуке укључене су укупно 172 незапослене ОСИ.-2021.г. - услугама каријерног вођења и саветовања обухваћено је укупно 585 ОСИ;-2022.г. - услугама каријерног вођења и саветовања обухваћено је укупно 2413 ОСИ;-2023. г. - услугама каријерног вођења и саветовања обухваћено је укупно 6.454 ОСИ;-2024. г. - услугама каријерног вођења и саветовања обухваћено је укупно 5.356 ОСИ.У периоду од 2021. до краја 2024. године донето је шест решењеа о издавању дозволе за обављање делатности предузећа за проф. рех. и запошљавање ОСИ и 16 решења о одобрењу за спровођење мера и активности проф. рех. за ОСИ. По основу пријава предузећа по јавним позивима за доделу средстава за побољшање услова рада подржано је финансирање:- у 2021. години - 48 предузећа, док је право на месечну субвенцију зарада ОСИ остварило 63 предузећа, а просечно је месечно субвенционисано 1010 зарада за ОСИ.- у 2022. години - 46 предузећа, док је право на месечну субвенцију зарада ОСИ остварило 62 предузећа, а просечно је месечно субвенционисано 998 зарада за ОСИ.- у 2023. години - 45 предузећа, док је право на месечну субвенцију зарада ОСИ остварило 61 предузеће, а просечно је месечно субвенционисано 1074 зараде за ОСИ.- у 2024. години - 43 предузећа, док је право на месечну субвенцију зарада ОСИ остварило 61 предузеће, а просечно је месечно субвенционисано 888 зарада за ОСИ.До краја 2024. године регистровано је укупно 24 субјекта социјалног предузетништва, али није доступан податак колико је у њима радно ангажовано ОСИ. |
| Мера 3.3.1. | Обезбеђење адекватне додатне подршке из система образовања, здравља и социјалне заштите деци и ученицима у инклузивном образовном окружењу. | Однос броја ученика са сметњама у развоју и инвалидитетом који похађају редовне школе и броја ученика са сметњама у развоју и инвалидитетом који похађају школе за ученике са сметњама у развоју по нивоима образовања.Проценат реализованих мера подршке од укупног броја препоручених мера од стране ИРК.Проценат ученика са сметњама у развоју и инвалидитетом који настављају школовање на следећем нивоу образовања (након основног и након средњег образовања). | Није идентификована почетна вредностНије идентификована почетна вредност Није идентификована почетна вредност  | 80% ученика са сметњама у развоју и инвалидитетом који похађају редовне школе100% реализованих мера подршке од укупног броја препоручених мера од стране ИРКУвећање за 50% ученика са сметњама у развоју и инвалидитетом који настављају школовање након основног образовања Увећање за 30% ученика са сметњама у развоју и инвалидитетом који настављају школовање након средњег образовања | Делимично остварено.2021. и 2022. г. нису доступни подаци из ЈИСП-а о односу броја ученика са сметњама у развоју и инвалидитетом који похађају редовне школе и броја ученика са сметњама у развоју и инвалидитетом који похађају школе за ученике са сметњама у развоју по нивоима образовања.2023. Број ученика који се образују у основним школама за ученике са сметњама у развоју и инвалидитетом је 3198 ученика. Број ученика који се образују у средњим школама за ученике са сметњама у развоју и инвалидитетом је 1160 ученика.Број ученика који се образују по ИОП 1 и ИОП2 у редовним основним школама је 16.615 ученика. Број ученика који се образују по ИОП 1 и ИОП2 у редовним средњим школама је 2324 ученика2024. Број ученика који се образују у основним школама за ученике са сметњама у развоју и инвалидитетом је 3494 ученика. Број ученика који се образују у средњим школама за ученике са сметњама у развоју и инвалидитетом је 1523 ученика.Број ученика који се образују по ИОП 1 и ИОП2 у редовним основним школама у школској 2024/25. години је 20.596 ученика; Број ученика који се образују по ИОП 1 и ИОП2 у редовним средњим школама је 3507 ученика- за 2021. годину 66,87% мера подршке предложених од стране ИРКа је реализовано; - за 2022. годину 76,1% мера подршке предложених од стране ИРК је реализовано;- за 2023. годину 78,3% мера подршке предложених од стране ИРК је реализовано;- за 2024. годину 83,14% мера подршке предложених од стране ИРК је реализовано.2021. Нема података, базна година за рачуњање процента ученика са сметњама у развоју и инвалидитетом који настављају школовање на следећем нивоу образовања је 2022. г.2022. У школској 2021/2022. години укупно 66,67% ученика осмог разреда основне школе са сметњама у развоју и инвалидитетом се уписало у средње образовање;2023. У школској 2022/2023. години укупно 68,98 % ученика осмог разреда основне школе са сметњама у развоју и инвалидитетом се уписало у средње образовање; 2024. У школској 2023/2024. години укупно 65,8 % ученика осмог разреда основне школе са сметњама у развоју и инвалидитетом се уписало у средње образовање. |
| Мера 3.3.2. | Јачање капацитета стручњака, подизање свести јавности и стално праћење стања | Број одржаних обука за запослене у образовању о правима деце са сметњама у развоју и са инвалидитетом и обука о инклузији деце и ученика са сметњама у развоју.Број учесника обука о правима деце са сметњама у развоју и са инвалидитетом и учесника обуке о инклузији деце и ученика са сметњама у развоју. | Није идентификована почетна вредностНије идентификована почетна вредност | Увећање за 30% од циљане вредности у последњој години примене АПУвећање за 30% од циљане вредности у последњој години примене АП | Делимично остварено.2021. одржано је укупно 27 програма и 134 обуке;2022. одржано укупно 28 програма и 98 обука;2023. одржано је 37 укупно 46 програма и 333 обуке;2024. одржано је укупно 37 програма и 143 обуке.Број учесника у 2021. години: - 1.323 учесника акредитованих обука * 2.030 учесника обука од јавног интереса,

 укупно 3.353 учесника обука.Број учесника у 2022. години: - 1.832 учесника акредитованих обука и - 5.535 учесника обука од јавног интереса, укупно 7.367 учесника обука.Број учесника у 2023. години :- 3207 учесника акредитованих обука ЗУОВ - 5160 учесника обука од јавног интереса, укупно 8.367 учесника обука.Број учесника у 2024. години: - 3201 учесника акредитованих обука ЗУОВ - 851 учесника обука од јавног интереса, укупно 4052 учесника обука. |
| Мера 3.4.1. | Побољшање доступности и квалитета здравствене заштите и успостављање новог законодавног оквира заштите и унапређења менталног здравља особа са инвалидитетом | Измене прописа којима је регулисано лечење особа са менталним сметњама у психијатријским установама, у складу са Конвенцијом о правима ОСИ. Број центара за заштиту менталног здравља у заједници. | Није идентификована почетна вредностНије идентификована почетна вредност | Измењени прописиПовећање за 30% | Делимично остварено.2021. усвојен Правилник о ближим условима за образовање центра за ментално здравље у заједници („Сл. гласник РС”, број 85/21), усклађен са Законом о здравственој заштити, Законом о заштити лица са менталним сметњама, Програмом о заштити менталног здравља у Р. Србији за период 2019-2026. г. и АП за спровођење Програма о заштити менталног здравља у Републици Србији за период 2019-2026. г.Није могуће дати процену оствареностиНа дан 31. децембар 2024. године постоји шест центара за заштиту менталног здравља. |
| Мера 3.4.2. | Унапређење компетенција здравствених радника и здравствених сарадника за пружање квалитетне здравствене заштите и неге особама са инвалидитетом, у складу са концептом инвалидитета заснованом на људским правима | Број обука за унапређење компетенција медицинског особља за пружање квалитетне здравствене заштите и неге за ОСИ. Број учесника обука за унапређење компетенција медицинског особља за пружање квалитетне здравствене заштите и неге за ОСИ.  | Није идентификована почетна вредностНије идентификована почетна вредност | Увећање за 30% од циљане вредности у последњој години примене АПУвећање за 30% од циљане вредности у последњој години примене АП | Остварено.За јачање капацитета примарне здравствене заштите, педијатријске службе и развојних саветовалишта, за породично орјентисане ране интервенције са децом са тешкоћама и сметњама у развоју и њихове породице (процена, план, интервенције на недељном нивоу у кућном окружењу, интеграција подршке са другим секторима), укључено је2021. 18 домова здравља у РС.2022. 19 домова здравље у РС.Обуке за Тренинг родитељских вештина за родитеље деце са развојним тешкоћама и сметњама, најпре најпре аутизма спроведене су.2023. домови здравља Београду, Нишу, Крагујевцу, Новом Саду и Новом Пазару одржали су три припремне едукације у делу раног препознавања евентуалних ризика у менталном здрављу младих. 2024. нема податакаОбуке за Тренинг родитељских вештина за родитеље деце са развојним тешкоћама и сметњама, најпре најпре аутизма спроведене су 2021. у 9 здравствених установа.2022. у 21 здравственoj установиЗа 2023. и 2024. годину нема податакаНису дати подаци о броју чесника обука. |

Имајући у виду да изузев за мере 3.2.1. и 3.2.2. у оквиру осталих мера Трећег посебног циља, као ни самог циља нису идентификоване почетне вредности након четворогодишњег периода спровођења Стратегије, није могуће на егзактан начин вредновати да ли је остварен или није остварен напредак.

У односу на реализацију трећег посебног циља „Системско увођење перспективе инвалидитета у доношење, спровођење и праћење јавних политика”, приметан је напредак у одређеним сегменитима његове реализације:

У погледу мере 3.1.2. Развој методологије за вредновање учинка јавних политика, програма и планова на положај особа са инвалидитетом, у сарадњи са удружењима особа са инвалидитетом, у оквиру Стручне службе Заштитника грађана успостављена је служба која обавља послове Независног механизма за праћење спровођења Конвенције о правима особа са инвалидитетом УН, чиме је заокружен је систем националне примене и праћења спровођења Конвенције. Међутим, није формирано тело за развој методологије за вредновање учинка јавних политика, програма и планова на положај особа са инвалидитетом.

Одређени напредак остварен је у оквиру мере 3.2.1. Реализација мера активне политике запошљавања особа са инвалидитетом на отвореном тржишту рада, где се препознаје подршка Националне службе за запошљавање. Такође, још увек постоји значајан удео послодаваца који се опредељује за компензаторне мере уместо запошљавања особе са инвалидитетом уплатом износа утврђеног чланом. 26 Закона о професионалној рехабилитацији и запошљавању особа са инвалидитетом[[15]](#footnote-15).

У вези са реализацијом активности из првог акционог плана: Увођење података о статусу лица у пријаву за социјално осигурање, с циљем успостављања базе података о укупном броју запослених или радно ангажованих особа са инвалидитетом у Србији, за чију реализацију је задужен Централни регистар обавезног социјалног осигурања, Влада је у децембру 2021. године усвојила Уредбу о садржини, обрасцу и начину подношења јединствене пријаве на обавезно социјално осигурање, јединственим методолошким принципима и јединственом кодексу шифара за унос података у јединствену базу Централног регистра обавезног социјалног осигурања[[16]](#footnote-16)), у оквиру које је у складу са захтевом у пољу 23 – Посебни подаци о осигуранику извршено разврставање категорија инвалида сагласно Закону о професионалној рехабилитацији и запошљавању особа са инвалидитетом.

Позитивна промена у оквиру мере 3.2.2. Развијени и примењени модели социјалног предузетништва и други модели социјалног запошљавања особа са инвалидитетом, укључујући и запошљавање уз подршку, је доношење Закона о социјалном предузетништву[[17]](#footnote-17), али недостатак подзаконских аката и конкретних мера подршке за развој социјалног предузетништва условио да је мали број иницијатива и основаних социјалних предузећа. Закључно са децембром 2024. године, у Републици Србији регистрована су 24 социјална предузећа[[18]](#footnote-18) која су основана у циљу подршке особама са инвалидитетом.

У односу на меру 3.3.1. Обезбеђење адекватне додатне подршке из система образовања, здравља и социјалне заштите деци и ученицима у инклузивном образовном окружењу, по мишљењу присутних на фокус групама, остварен највећи и највидљивији напредак, у смислу приступа праву на образовање и формално „mainstream” политици инклузивног образовања. Међутим, постоји потреба за унапређењем праксе инклузивног образовања, нарочито у смислу подршке и механизама за укључивање и обезбеђивање подршке и ученицима и наставницима. У погледу мере 3.3.2. Јачање капацитета стручњака, подизање свести јавности и стално праћење стања, препознаје се напредак кроз реализацију континуираних кампања, обука и промоција у области унапређења инклузивног образовања.

У реализацији мере 3.4.1. Побољшање доступности и квалитета здравствене заштите и успостављање новог законског оквира заштите и унапређења менталног здравља особа са инвалидитетом, у погледу активности 3.4.1.2. Креирање/ажурирање базе података о деци са ретким болестима и инвалидитетом, ради остваривања различитих права, изнет је податак да је кроз информациони сервис – Сервис јавног здравља (СЈЗ), Институт за јавно здравље Србије од септембра 2021. године омогућио је унос података оболелим од ретких болести, а од 2019. унос података о деци са сметњама у развоју.

Такође, у погледу активности 3.4.1.3. Забрана принудних медицинских интервенција и предузимања принудних мера у установама здравствене и социјалне заштите без сагласности лица, наведено је да надлежне здравствене инспеције континуирано спроводе контроле у установама здравствене и социјалне заштите у циљу спречавања принудних медицинских интервенција и контроле пр оправданости предузимања принудних мера.

У оквиру реализације активности 3.4.1.7. Омогућавање веће приступачности и доступности услуга заштите сексуалног и репродуктивног здравља девојчицама, девојкама и жанама са инвалидитетом, омогућена је бесплатна ХПВ вакцинација за све дечаке и девојчице од 9-19 година, укључујући децу и младе особе са инвалидитетом.

У погледу мере 3.4.2. Унапређење компетенција медицинског особља за пружање квалитетне здравствене заштите и неге особама са инвалидитетом, у оквиру активности 3.4.2.2. Подизање нивоа компетентности медицинског особља за приступ и процену потреба деце са инвалидитетом и њихових породица за јачање капацитета примарне здравствене заштите, педијатријске службе и развојних саветовалишта, 19 домова здравља у Републици Србији укључено је у спровођење пројекта породично орјентисане ране интервенције са децом са тешкоћама и сметњама у развоју и њихове породице (процена, план, интервенције на недељном нивоу у кућном окружењу, интеграција подршка са другим секторима), у циљу обуке за тренинг родитељских вештина за родитеље деце са развојним тешкоћама, јачања капацитета примарне здравствене заштите, посебно педијатријске службе и развојних саветовалишта, као и за породично орјентисане ране интервенције са децом са тешкоћама и сметњама у развоју и њихове породице (процена, план, интервенције на недељном нивоу у кућном окружењу, интеграција подршка са другим секторима).

За реализацију активности 3.4.2.3. Упућивање одговарајућег броја медицинског особља на обуке за учење знаковног језика, као и на обуке о основама комуникације са глувим особама и остваривање сарадње са тумачима за знаковни језик, током 2022. године сачињен је план за спровођење обука медицинског особља за учење знаковног језика, као и обука о основама комуникације са глувим особама. Реализација обука започета је у 2023. години. а планирано је да се настави и у наредним годинама. Релевантни подаци о реализацији ове активности нису достављени.

Иако постоје значајни помаци у области унапређења положаја особа са инвалидитетом у Републици Србији може се констатовати да упркос постигнутим резултатима, као и предузетим активностима и иницијативама у току претходних година и даље постоје значајне неједнакости и евидентно неповољан положај особа са инвалидитетом у односу на остале грађане Одређен број мера и/или активности није реализован у периоду важења Стратегије. Као пример у потпуности неостварене планиране промене, може се истаћи реформисање законског решења о институту лишења пословне способности. Мада су значајни помаци учињени у областима попут побољшања приступачности (нпр. когнитивне и комуникацијске), развоја услуга социјалне заштите на локалном нивоу, уједначености положаја особа са инвалидитетом у односу на регионе …., учешће особа са инвалидитетом и даље је значајно мање у свим областима друштвеног живота, са изузетком образовања у коме је до нивоа средњег образовања повећано учешће ученика са инвалидитетом. Значајно је смањена отворена дискриминација по основу инвалидитета, али да је упркос евидентном напретку у свим областима живота и заштити права и даље сувише низак ниво напретка у односу на потребе особа са инвалидитетом. Такође, поједини прописи и њихово спровођење у пракси захтевају одређене суштинске промене како би се обезбедило пуноправно учешће и инклузија особа са инвалидитетом и уживање свих грађанских права на једнаком нивоу.

Као кључна права којима до са није посвећена адекватна пажња, могу се издвојити:

* Право на брак, сексуалност и родитељство особа са инвалидитетом и адекватни механизми едукације и подршке;
* Приступ упражњавању вере, прилагођеност верских објеката и материјала за различите категорије особа са инвалидитетом;
* Когнитивна приступачност као непрепозната категорија приступачности за особе са менталним и интелектуалним тешкоћама;
* Недовољна приступачност информацијама, пре свега когнитивна;
* Стварање могућности за радно ангажовање лица која се не могу запослити или одржати запослење ни под посебним условим као и лица која су формално лишена радне способности;
* Право на спорт и рекреацију у инклузивним програмима;
* Право на равноправно уживање у туристичкој понуди;
* Право на прилагођену заштиту менталног и репродуктивног здравља;
* Ограничени приступ образовним профилима у средњим школама због прописаних здравствених услова**;**
* Право на високо образовање и механизме подршке у приступу истом;
* Права лица са инвалидитетом на издржавању заводских санкција.
1. **ПРЕГЛЕД ЕКСТЕРНИХ ФАКТОРА КОЈИ СУ УТИЦАЛИ НА ПОСТИГНУТЕ РЕЗУЛТАТЕ**

Као алат који се користи у стратешкој анализи и дефинише окружење кроз анализу скупа спољних фактора током процеса Еx post анализе ефеката Стратегије у оквиру рада на фокус групама примењена је PESTEL анализа.

Табела 5. Анализа Политичких, Економских, Социјалних, Правних, Технолошких и Еколошких фактора

|  |
| --- |
| **PESTEL анализа у односу на положај ОСИ у Републици Србији** |
| **ПОЛИТИЧКИ** **ФАКТОРИ** | * Декларативна подршка политичара
* Активизам ОЦД као неопходан фактор утицаја на политички естаблишмент
* Изборни циклуси као циклични периоди фокусирања на питања ОСИ
* Неопходност учешћа ОСИ у политичком животу и јавним функцијама
* Стабилност политичке структуре као основ континуитета у примени мера на националном нивоу

*Постоји декларативна подршка, али недовољно конкретне акције у многим случајевима,* *Не препознаје се политички интерес улагања и сарадње са ОЦД које се баве особама са инвалидитетом,* *Присутна је стабилност политичког система,* *Недовољна могућност за утицај на доносиоце одлука,* *Постоје поједини носиоци функција врло укључени и заинтересовани за питања ОСИ.* |
| **СОЦИЈАЛНИ****ФАКТОРИ** | * Локална заједница и локална самоуправа као носилац система подршке за ОСИ
* Питање права ОСИ на учешће у животу заједнице је декларативно постало подразумевано
* Систем подршке у заједници је недовољно регионално уједначен и доступан
* Разлика у капацитетима организација ОСИ на нивоу великих градских средина и мањих локалних самоуправа
* Становништво које гравитира већим градским срединама утиче на додатно отежане услове ОСИ у малим локалним заједницама

*Смањена је стопа отворене дискриминације у социјалној средини,**Присутно је декларативно прихватање ОСИ као равноправних чланова друштва,* *Недовољно сензибилисана заједница за суштинско укључивање ОСИ на равноправној основи,* *Недостатак сервиса подршке у заједници,* *Недостатак капацитета организација ОСИ за проактивно деловање и заговарање права.* |
| **ЕКОНОМСКИ** **ФАКТОРИ**  | * Ниски приходи и проценат незапослености ОСИ
* Релативно ниска новчана давања по основу инвалидитета
* Могућности привреде за развој политика друштвено одговорног пословања
* Повећана општа стопа запослености која доприноси могућим увећањима фондова државе за особе са инвалидитетом
* Рестриктивна политика Министарства финансија у погледу оснивања и развоја нових права за особе са инвалидитетом

*Сиромаштво заједнице особа са инвалидитетом,* *Компликоване процедуре активирања новца из републичког буџета,**Недовољан број страних донатора и програма намењених развоју локалних капацитета,* *Присутан тренд развоја и сарадње компанија са ОЦД у смислу друштвено одговорног пословања,* *Недовољна средства за комплетно инфраструктурно прилагођавање у смислу приступачности.* |
| **ЕКОЛОШКИ** **ФАКТОРИ**  | * Препознавање потреба и права особа са инвалидитетом за уживање у природним ресурсима на једнак начин
* Потребно је укључивање еколошких компоненти у програме за подршку особама са инвалидитетом

*У односу на особе са инвалидитетом неопходно је обезбедити приступачност просторима који имају одлике природних оаза како би могле боравити у истим и користити бенефите природних ресурса.* *Особе са инвалидитетом осећају, као и други грађани, ефекте загађења и недовољне бриге о животној средини, али су истима чак и више изложени услед често смањене мобилности и везаности за урбанију средину због потребе за доступним сервисима подршке.* |
| **ПРАВНИ** **ФАКТОРИ**  | * Позитивни законски прописи у области антидискриминације, социјалне заштите, запошљавања и удруживања омогућавају механизме интеграције ОСИ
* Недостатак посебног Закона о организацијама ОСИ
* Поједини закони имају одредбе супротне међународним конвенцијама
* Недостатак подзаконских аката који обезбеђују примену закона у пракси
* Недовољна сензитивност одређених прописа на питања ОСИ
* Изостајање последица не примењивања законских одредби
* Недовољно јединствен и сензитиван систем вештачења, процене радне способности и инвалидитета

*Поједина законска акта захтевају измене, постојећа неадекватна решења егзистирају преко 10 година, а нема јасне воље доносиоца одлука за измену, првенствено Закона о социјалној заштити и Породичног закона.* *Потребно увести нове институте попут неформалног неговатеља, саветника за одлучивање.....* *Неопходна разрада кроз подзаконска акта социјалног предузетништва као поља за запошљавање особа са инвалидитетом.* *Неопходна измена и проширење Правилника о ближим условима и стандардима пружања услуга социјалне заштите.* |
| **ТЕХНОЛОШКИ ФАКТОРИ** | * Недовољно је искоришћена примена модерних технологија у подршци особама са инвалидитетом
* Недовољна је информатичка и технолошка писменост особа са инвалидитетом

*Постоји значајан ресурс за економичне системе подршке кроз употребу технолошких иновација које обезбеђују подршку, комуникацију, информисање и приступ различитим институцијама и правима а на начин који би могао бити прилагођен особама са инвалидитетом.* *Постоји могућност развоја специфичних технолошких решења намењених управо особама са инвалидитетом*. |

Кроз групну дискусију и размену ставова учесници фокус група дефинисали су кључне изазове који су утицали на спор процес остваривања мера и активности на потпуној интеграцији и равноправности особа са инвалидитетом, који се могу поделити на следеће категорије:

Изазови унутар покрета особа са инвалидитетом:недовољна активност организација и особа са инвалидитетом као појединаца, специфичности појединих група особа са инвалидитетом, уверење да постоји немогућност самозаступања особа са интелектуалним или менталним тешкоћама, недовољна економска самосталност и образовни ниво особа са инвалидитетом, недовољна мотивисаност особа са инвалидитетом за учлањене у организације, нејединство у оквиру покрета особа са инвалидитетом.

Изазови везани за доносиоце одлука и институције:недовољно јасне надлежности различитих органа и нивоа власти, недостатак система подршке негујућој породици, недирективне и нејасне, неконкретне мере стратешког документа, непостојање анализе потреба особа са инвалидитетом, регионална неуједначеност система подршке и укључивања, непостојање праћења корисника који добијају подршку, недостатак финансијских средстава, неразвијена међусекторска сарадња, недостатак сервиса у приградским општинама већих градских центара, нерегулисан појам социоздравствених услуга, недостатак услуга за младе са инвалидитетом и особе са первазивним развојним поремећајима.

Изазови условљени ставовима заједнице:предрасуде о особама са инвалидитетом и „посебним потребама”, незнање о њиховим потребама и непоштовање јединке са инвалидитетом као личности, невидљивост појединих групација особа са инвалидитетом за заједницу, нерационална употреба фондова, сензационалистичко информисање о особама са инвалидитетом.

Као фактори од непосредног утицаја на процес имплементације Стратегије, препознати су:

* Недовољан активизам и утицај организација особа са инвалидитетом;
* фрагментираност инвалидског покрета;
* сиромаштво;
* предрасуде које се односе на групацију особа са инвалидитетом у целини али и у односу на поједине субгрупе унутар групације;
* недостатак осетљивости институција у сфери људских права или социјалне политике;
* неприступачност услуга социјалне заштите;
* недостатак подршке породицама особа са инвалидитетом.

На основу информација прикупљених у процесу спровођења Еx post анализе ефеката Стратегије и добијених резултата могу се формулисати закључци у погледу деловања екстерних фактора и деловања релевантних институција и установа на положај особа са инвалидитетом и организација особа са инвалидитетом:

* Локалне организације особа са инвалидитетом имају недовољне капацитете у погледу могућности заговарања и реализације активности са циљем унапређења положаја особа са инвалидитетом која су базирана на концепту људских права. Постојање организованог и оснаженог цивилног сектора у Србији који чине организације особа са инвалидитетом је један од нужних предуслова за пуно учешће на равноправној основи особа са инвалидитетом у друштвеном, јавном и политичком животу, нарочито у домену креирања и спровођења јавних политика као и заступању права особа са инвалидитетом. Република Србија је препознала значај покрета особа са инвалидитетом, те је на својеврстан начин институционализовала подршку овим организацијама. При Министарству постоји посебан сектор – Сектор за заштиту особа са инвалидитетом који је задужен за послове рада на активностима усмереним ка особама са инвалидитетом. Сектор пружа финансијску подршку развоју и одржању покрета особа са инвалидитетом у Србији кроз обезбеђивање пројектног финансирања, пре свега у односу на мреже организација особа са инвалидитетом, али и локалне организације кроз Програмски конкурс и Стално отворени конкурс за организације особа са инвалидитетом;
* У оквиру инвалидског покрета присутна је извесна подељеност, ривалитет и фрагментација, што у одређеној мери компензује постојање Националне организације особа са инвалидитетом Србије, међутим недовољно за минимизирање таквих ефекта;
* Бројни фактори сиромаштва карактеристични су за велики број особа са инвалидитетом у Републици Србији, које су у ризику од сиромаштва и припадају угроженој категорији становништва, због чега постоји већа потреба и оправданост предузимања бројних мера из различитих области друштвеног живота усмерених ка унапређењу свеукупног положаја и њихове укључености у живот заједнице у пуној мери;
* Мада је развијена свест свих заинтересованих страна о забрани дискриминације, недовољно је јасан принцип гарантованих права, односно доживљава се да су права која уживају особе са инвалидитетом резултат предусретљивости, а не обавеза заједнице;
* Постоји значајна територијална неравнотежа и неравномеран ниво развоја цивилног сектора и система подршке особама са инвалидитетом на територији Републике Србије, која утиче на неравномерну доступност услуга социјалне заштите и подршке, што последично може довести до присилних миграција лица са инвалидитетом или чак до институционализације. Питање заштите права и унапређења положаја особа са инвалидитетом на националном нивоу је на прихватљивом нивоу, међутим на локалном нивоу ово питање углавном је и даље на маргинама деловања локалне самоуправе. Јединице локалне самоуправе немају довољан фокус у погледу питања који се односе на развој сервиса подршке у области социјалне заштите, подршке породицама са инвалидитетом и области инклузије и интеграције. Најчешће нема службеног лица или службе којој су ти послови јасно делегирани.
1. **ЕФЕКТИ НА ЦИЉНЕ ГРУПЕ И ДРУГЕ ЗАИНТЕРЕСОВАНЕ СТРАНЕ**

Циљна група према којој је Стратегија примарно усмерена су особе са инвалидитетом, односно особе које имају урођено или стечено физичко, ментално, интелектуално или сензорно оштећење које у интеракцији са различитим препрекама може отежати пуну и ефективну партиципацију ових особа у друштвеној заједници на основу једнакости.

Заинтересоване стране за спровођење Стратегије су државни органи (републички и покрајински), јединице локалне самоуправе, јавне службе надлежне за остварење права особа са инвалидитетом и удружења која се баве унапређењем положаја особа са инвалидитетом и њиховом инклузијом у друштвену заједницу

У процесу израде Еx post анализе ефеката спроведене су четири фокус групе са представницима јединица локалне самоуправе, удружењима особа са инвалидитетом и представницима агенција УН. Истовремено су спроведени и консултативни састанци, на којима су учествовали су представници институција одговорних за реализацију активности и спровођење мера предвиђених акционим плановима за спровођење Стратегије, као и институције учесници у њиховом спровођењу а: Министарство за рад, запошљавање, борачка и социјална питања, Министарство грађевинарства, саобраћаја и инфраструктуре, Министарство државне управе и локалне самоуправе, Министарство просвете, Министарство туризма и омладине, Министарство спорта, Министарство информисања и телекомуникација, Министарство за бригу о породици и демографију, Министарство за људска и мањинска права и друштвени дијалог, Министарство правде, Министарство унутрашњих послова, Министарство привреде, Министарство здравља, Национална служба за запошљавање, Правосудна академија, Национална академија за јавну управу, Врховно јавно тужилаштво и Повереник за заштиту равноправности.

Имајући у виду да у поступку припреме Стратегије није рађена ex-ante анализа ефеката, кроз призму сагледавања учесника фокус група у току процеса ex- post aнализе ефеката спроведене у поступку припреме нове Стратегије унапређења положаја особа са инвалидитетом у РС за период 2025. до 2030. године, уочено је неколико ефектета који се односе на утицај Стратегије и представљају значајан индикатор стања и положаја заједнице особа са инвалидитетом:

* Присутан је утисак мањег активизма цивилног сектора у праћењу импплементације мера из Стратегије и пасивнији положај у анализи и дефинисању актуелних потреба и стања на терену, осим на територији града Београда, где је током рада фокус група био значајан допринос и активно учешће организација цивилног друштва;
* Учесници фокус група из свих сектора поистовећују и идентификују Стратегију са Стратегијом социјалне заштите, односно питања особа са инвалидитетом посматрају најпре кроз приступ и коришћење услуга социјалне заштите, а не кроз контекст општих људских права;
* Стратегија није достигла адекватан утицај на јавно мњење, односно нема јасне свести учесника фокус група о томе да су поједине промене у друштву настале услед имплементације Стратегије, јер није постојала јасна методологија комуницирања са јавношћу и кампања која би пратила имплементацију Стратегије. Као највидљивије у јавности учесници препознају само кампању *Србија без баријера* коју опет виде као независну кампању, али која је допринела смањењу дискриминације и промоцији приступачности;
* Значајан број организација цивилног друштва на нивоу локалних самоуправа није упознат са самим садржајем и циљевима Стратегије, док су на нивоу локалних самоуправа у одређеној мери са истим упознати. Као позитиван пример, може се истаћи да су представници града Крагујевца детаљније упознати са садржином Стратегије и акционих планова за њену имплементацију.

На основу анализе законодавног оквира, праксе у оквиру система социјалне заштите и покрета особа са инвалидитетом, закључака са одржаних фокус група и радних састанака, дефинисани су кључни проблеми од утицаја на положај особа са инвалидитетом:

**Проблем 1**: Недовољно развијен систем услуга социјалне заштите за особе са инвалидитетом, односно дневних услуга и услуга подршке за самостални живот на нивоу јединица локалне самоуправе и неједнака регионална доступност услуга.

Закон о социјалној заштити из 2011. године, предвидео је да спровођење услуга социјалне заштите, посебно дневне услуге у заједници и услуге подршке за самостални живот у надлежности јединице локалне самоуправе, с тим да се те услуге могу обезбедити од стране јединице локалне самоуправе, односно установе коју је основала, а уколико нема адекватне установе или капацитета, услуге се могу набавити од лиценцираног пружаоца услуге кроз јавне набавке. Међутим, наведени закон је то предвидео као могућност, а не обавезу јединице локалне самоуправе, због чега је присутан тренд стагнације, односно пада броја услуга у одређеним регионима.

Изменама Закона о социјалној заштити требало би увести обавезу за јединице локалне самоуправе да успоставе адекватан број услуга социјалне заштите у односу на број становника, што би у значајној мери допринело превазилажењу овог проблема на терену.

**Проблем 2**: Недостатак мултисекторских услуга и транзиционих услуга за особе са инвалидитетом који би подржали транзицију особа са инвалидитетом у односу на узрасну доб, прелазак између циклуса образовања, прелазак из система образовања на поље запошљавања и самосталног живота, повратак детета у породицу из резиденцијалне установа или са породичног смештаја.

Међусекторске односно социо-здравствене услуге су неопходне нарочито особама са инвалидитетом тежег степена и са придруженим обољењима. Међутим, иако је Закон о социјалној заштити предвидео могућност развоја међусекторских услуга, оне у пракси нису формално заживеле, односно нису сачињени протоколи о пружању те врсте услуга.

**Проблем 3**: Недостатак подршке примарној породици особа са инвалидитетом као носиоцу подршке у самосталном животу особа са инвалидитетом на раном узрасту, али и одраслој доби.

Услед ограничења са којима се сусрећу, а нарочито када изостаје систем подршке кроз услуге социјалне заштите Особе са инвалидитетом су у великој мери ослоњене не дугорочну подршку и помоћ чланова породице са којима живе. Стога, породични ресурси често бивају исцрпљени и преоптерећени.

Осим развоја нових услуга подршке породици, потребно је проширити обим и појачати квалитет постојећих услуга за чланове породице особе са инвалидитетом.

**Проблем 4:** Није обезбеђена адекватна приступачност објектима јавне намене и објектима колективног становања, као и великом броју јавних објеката у смислу комуникацијске, архитектонске или когнитивне приступачности.

Применом прописа о пројектовању јавних објеката, у највећој мери се поштују захтеви архитектонске приступачности приликом пројектовања и изградње нових објеката јавне намене.

Међутим, постојећи објекти се споро прилагођавају потребама особа са инвалидитетом, услед недостатка средстава или отежаних могућности адаптације због конфигурације објеката или статуса заштићеног културног добра.

Такође, присутан је велики степен комуникацијске неприступачности, нарочито когнитивне неприступачности у односу на информације, комуникацију са службеним лицима и упутства унутар објеката.

Поред обезбеђивање средстава за адаптацију постојећих објеката је и мапирање објеката јавне намене који су неприступачни, на унапређење стања у области приступачности утицале би измене и допуне Закона о становању, кроз иновирање одредби које би уређивале приступачност стамбених зграда за колективно становање, затим кроз развој кампања, сензибилизацију јавности и едукацију службених лица и органа у погледу комуникацијске и когнитивне приступачности.

**Проблем 5:** Когнитивна приступачност као основ приступачности правима и услугама за особе са интелектуалним и менталним тешкоћама није препознат.

У међународним документима и националној легислативи, као и кроз до сада водеће кампање у области приступачности углавном је фокус био на архитектонским баријерама и физичкој приступачности, као и на приступачности у комуникацији односно употреби Брајевог писма и српског знаковног језика. Врло мало пажње је посвећено приступачности у односу на особе које имају когнитивне односно менталне тешкоће.

Кроз рад Савета за особе са инвалидитетом, ова тема је покренута и начињени су први кораци у дефинисању појма и начина обезбеђивања когнитивне приступачности. У наредном периоду неопходно је предузети активности како би се овај појам законски уредио и у пракси повећале могућности за учешће особа са интелектуалним тешкоћама у друштвеном животу

**Проблем 6:** Институт лишења пословне способности је и даље актуелан у одредбама Породичног закона, што негативно утиче на права и могућности особа са инвалидитетом на самостално одлучивање и уживање свих грађанских права.

Стратегијом је предвиђено укидање института лишења пословне способности кроз измене Породичног закона.

Међутим, измене Закона нису донете, због чега није дошло до промене у поступку лишења пословне способности и стављања под старатељство, што у значајној мери утиче на могућности приступа грађанским правима значајаног броја особа са инвалидитетом, јер рестриктивни прописи у погледу лишења пословне способности или продужења родитељског права онемогућавају особе са инвалидитетом да доносе одлуке о сопственом животу уколико су под старатељском заштитом.

Ово питање је изузетно комплексно, јер иако постоји потреба за заштитом и подршком особама са смањеним интелектуалним и менталним капацитетима, она никако не сме бити остварена кроз лишење грађанских права.

Адекватно решење је измена законских прописа, уз обезбеђивање адекватних механизама за подршку у одлучивању ради обезбеђивања заштите интереса особа са смањеним способностима за одлучивање

**Проблем 7:** Недовољан износ средстава за развој програма подршке запошљавању особа са инвалидитетом.

Постоји несразмера у односу уплаћених средства од стране послодаваца у ранијем Фонду за запошљавање особа са инвалидитетом, а сада буџетској апропријацији по основу уплата послодаваца као начина извршења обавезе која се односи на њихово запошљавање и средстава која су доступна за програме професионалне рехабилитације и мера активне политике запошљавања особа са инвалидитетом.

Потребно је повећати износ средстава за ове програме, јер постоји интересовање послодаваца и незапослених особа са инвалидитетом које превазилази постојећа средства, а која су годинама уназад готово увек на истом нивоу, уз чињеницу да је у периоду 2020-2024. повећан је трошак по мери активне политике запошљавања, укључујући и минималну цену рада која је у одређеном броју случајева основ за утврђивање цене коштања мере по лицу.

Истовремено је потребно је обезбедити додатна средства и проширити обим мера и програма доступних особама са инвалидитетом, попут радне активације особа са инвалидитетом, као нове мере активне политике запошљавања за особе са инвалидитетом која је уведена у Акционом плану за период од 2024. до 2026. године за спровођење Стратегије запошљавања у РС за период од 2021. до 2026. године

**Проблем 8**: Недовољна приступачност и систем подршке особама са инвалидитетом за приступ средњем и високом образовању.

Инклузивно образовање деце са сметњама у развоју и инвалидитетом је стратешко опредељење Републике Србије и правац образовног система.

На нивоу предшколског васпитања и образовања и основног образовања и васпитања успостављене су различите мере подршке деци и ученицима, али су оне још увек недовољне да обезбеде квалитетну подршку сваком детету и ученику коме је потребна додатна образовна подршка.

Недовољно су развијене мере реализације разумног прилагођавања на свим нивоима образовања, мере обезбеђивања асистивне технологије, услуге на локалном нивоу које подржавају образовање деце и ученика са сметњама у развоју и инвалидитетом, као и мере подршке ученицима са сметњама у развоју и инвалидитетом да похађају средње школе, укључујући и обезбеђивање бесплатних уџбеника, стипендија и других права у области ученичког стандарда, као и повећана приступачност високом образовању.

**Проблем 9:** Недовољна сензибилисаност запослених у систему здравствене заштите за пружање прилагођене услуге особама са инвалидитетом, нарочито особама са интелектуалним и менталним тешкоћама.

У области здравствене заштите нема развијених мера подршке за особе са инвалидитетом, као посебно рањиве групације становништва, за коришћење здравствених услуга, посебно у области приступачности разумног прилагођавања услуга здравствене заштите и сензибилизације здравствених радника и сарадника.

Иако је значајан број здравствених радника и сарадника емпатичан, сензибилисан и у том смислу респонзиван у складу са личним особинама, неопходно је да се системски препозна и ради на едукацији и сензибилизацији запослених у сектору здравствене заштите.

Овај проблем је решив кроз реализацију кампања и активности сензибилизације и информисања о карактеристичним тешкоћама са којима се особе са инвалидитетом сусрећу при коришћењу услуга, као и различитим специфичностима у односу на здравствено стање које инвалидитет носи са собом.

**Проблем 10:** Запошљавање у предузећима за професионалну рехабилитацију и запошљавање особа са инвалидитетом дало је жељене ефекте у смислу континуираног оснивања ових посебних облика запошљавања особа са инвалидитетом и новог запошљавања.

Прилагођавања радног места за особе са инвалидитетом и подршке радног асистента је у великој мери наишло на интересовање послодаваца, међутим потребно је повећати средства финансијске подршке, јер интересовање послодаваца расте у складу са повећањем расположивих средстава.

Такође, економска функција предузећа за професионалну рехабилитацију и запошљавање особа са инвалидитетом као привредних друштава подразумева пословање на тржишном принципу, док се социјална функција везује за спровођење професионалне и радне рехабилитације и интеграције особа са инвалидитетом.

С тим у вези, активно деловање стручних радника (из члана 36. Закона о професионалној рехабилитацију и запошљавању особа са инвалидитетом[[19]](#footnote-19)) неопходно је за развој обе функције, због чега је потребно спровести анализу рада стручних радника у предузећима за професионалну рехабилитацију и запошљавање особа са инвалидитетом ради унапређења делотворности метода и техника стручног рада са особама са инвалидитетом, унапређења програма интеграције на радном месту за особе са инвалидитетом и јачања капацитета стручних служби у овим предузећима.

Континуирана подршка предузећима за професионалну рехабилитацију и запошљавање особа са инвалидитетом доприноси одржању запослења особа са инвалидитетом и конкурентности ових привредних друштава, тако да је утицај додељене државне помоћи значајан, али постоји потреба за додатном подршком:

* у циљу јачања производних и услужних капацитета и побољшања услова рада у овим предузећима,
* у циљу новог запошљавања особа са инвалидитетом,
* у циљу стварања услова за развој нових и унапређење постојећих програма обука за особе са инвалидитетом.
* у циљу укључивања у мере активне политике запошљавања,
* потребно је анализирати узроке и могуће аспекте за унапређење и оснаживање постојеће улоге предузећа и развити нове улоге ових ресурса у области професионалне рехабилитације и радно социјалне интеграције особа са инвалидитетом.

 **III ПРЕПОРУКЕ**

У складу са анализом имплементације и достигнутих ефеката Стратегије, произилази да посебан акценат треба ставити на одређена отворена питања и проблеме на које треба да се усмере наредни стратешки документи у овој области:

- Лишење пословне способности, односно укидање овог института породичноправне заштите и следствено томе дефинисање и успостављање института саветника за одлучивање;

- Запошљавање особа са инвалидитетом под посебним условима и улога радних центара и предузећа за професионалну рехабилитацију и запошљавање особа са инвалидитетом;

- Наставак развоја концепта инклузивног образовања и доступности подршке породици на што ранијем узрасту.

У погледу методолошког приступа у постављању циљева, мера и формулацији активности будућих стратешких докумената у области унапређења положаја особа са инвалидитетом потребно је избегавати формулацију мера и циљева у којима постоје речи *у потпуности, у целости,*....јер је употреба таквих и сличних израза у дефинисању мера и активности нереална за реализацију у петогодишњем периоду, што доводи до ситуације да иако постоје ефекти реализације мере они не могу бити приказани (нпр. за побољшање приступачности, формулација „*сви објекти ће бити потпуно приступачни”* чини да циљ не може бити никада остварен). Такође, формулације које су недовољно јасне и мерљиве попут: *„унапредиће се, повећаће се, учиниће се бољим....”* неадекватне су јер не дозвољавају јасну и мерљиву компарацију у односу на базне вредности.

Истовремено, као што је у уводном делу овог извештаја наведено, приликом извештавања о спровођењу мера и активности чија се реализација одвија на нивоу локалне самоуправе, уочено је као проблем да исте јединице локалне самоуправе у једној години доставе, док у другој години извештавања не доставе извештаје, што доводи до тога да одређени подаци нису упоредиви у односу на планирану вредност, као ни на нивоу података из узорака за одређене године, због чега се не могу пратити постигнућа и остварења мера и активности. С тим у вези, потребно је инсистирати да све јединице локалне самоуправе редовно достављају извештаје са егзактни подацима о параметрима из којих се изводе показатељи на нивоу одређене мере, односно о реализацији активности из њихове надлежности. Алтернатива је да се у циљу извештавања о спровођењу активности успостави контакт са одређеним бројем јединица локалне самоуправе, на основу чега ће се подаци за потребе извештаја дефинисати на „нивоу узорка”, односно на бази извештаја које ће те јединице локалне самоуправе достављати за сваку извештајну годину.

На основу анализе остварености мера и активности Стратегије и налаза са консултативних састанака у односу на ефекте и тешкоће у реализацији мера и активности Стратегије могли би се груписати и формулисати на следећи начин:

Социјална заштита:

Неопходне су измене и допуне Закона о социјалној заштити како би се утврдио минимални пакет услуга подршке по јединици локалне самоуправе у односу на особе са инвалидитетом као и успостављање социо-здравствених услуга;

Мада постоји обезбеђен плурализам пружалаца услуга, потребан је даљи развој услуга на локалном нивоу, што према инфомацијама представника Сектора за социјалну заштиту треба да буде обухваћено планираном стратегијом социјалне заштите;

Образовање:

У области инклузивног образовања постоје мере подршке које су интензивне на нивоу основношколског образовања, али је неопходно развити мере подршке у смислу бесплатних уџбеника, школовања, путовања и сл. на нивоу средњошколског образовања.

Потребно је обезбедити систем подрше за упис и похађање образовних програма у нивоу високог образовања за особе са инвалидитетом у интензивнијој мери;

У циљу обезбеђивања додатне подршке у образовању препоручује се и развој волонтерских сервиса подршке.

Наставак развоја концепта инклузивног образовања је кључан али је потребно обезбедити и доступност подршке на што ранијем узрасту, са посебним акцентом на превазилажење недостатка програма ране интервенције и стимулације, који је од суштинског значаја за превенцију настанка и обезбеђење правовремене подршке на ублажавању последица инвалидитета, као и прилагођавања окружења потребама особа са инвалидитетом

Запошљавање и професионална рехабилитација:

Акценат треба ставити на запошљавање особа са инвалидитетом под посебним условима, улогу радних центара и предузећа за професионалну рехабилитацију и запошљавање особа са инвалидитетом, као и функцију наменског коришћења коришћења буџетских средстава, односно транспарентности утрошка средстава добијених уплатом износа утврђеног чланом. 26 Закона о професионалној рехабилитацији и запошљавању особа са инвалидитетом.

Потребно је повећати фонд средстава за спровођење програма прилагођавања радног места за особе са инвалидитетом и подршке радног асистента, као и за мере њиховог запошљавања на отвореном тржишту и мере активне политике запошљавања, јер је уочено да је интересовање послодаваца веће у односу на расположива средства за ову врсту подршке у запошљавању.

Запошљавање у предузећима за професионалну рехабилитацију особа са инвалидитетом дало је жељене ефекте у погледу благог повећања броја активних предузећа (од 57[[20]](#footnote-20) у 2019. години до 59[[21]](#footnote-21) предузећа у децембру 2024. години), али је и даље мали број особа са инвалидитетом које се након рада у заштићеним условима упућује на отворено тржиште, односно нема ефекта рехабилитације и транзиције у довољној мери.

Укључивањем у активне мере запошљавања, нарочито јавне радове, које су ограниченог временског трајања особе са инвалидитетом губе права на новчана давања из система социјалне заштите, попут новчане социјалне помоћи у продуженом периоду у односу на период рада, што делује демотивишуће на укључивање у овакве мере и не доприноси смањењу њиховог сиромаштва.

Прилив средстава у Фонд за запошљавање особа са инвалидитетом на основу уплата компензаторних мера послодаваца по основу члана 26. Закона о професионалној рехабилитацији и запошљавању особа са инвалидитетом је непропорционалан средствима која се стављају на располагање Националној служби за запошљавање и Сектору за заштиту особа са инвалидитетом у саставу Министарства, односно утрошак средстава која су по овом основу прикупљена је нетранспарентан и не подржава реализацију мера за унапређење запошљивости особа са инвалидитетом на адекватан начин, због чега се препоручје спровођење анализе прикупљања средстава и њихове реализације по основу износа које послодавци плаћају због незапошљавања особа са инвалидитетом;

Потребно је развити радне центре за радно ангажовање особа са инвалидитетом, што је предвиђено предвидео Закон о социјалној заштити и Закон о професионалној рехабилитацији и запошљавању особа са инвалидитетом;

Неопходно је изменити систем вештачења у односу на инвалидитет и радну способност, уз обавезу формирања јединственог органа вештачења.

Култура и информисање:

У конкурсима за финансирање у области информисања посебно се подржавају програми који су препознали и подстичу информисање на прилагођен начин особама са инвалидитетом.

У односу на учешће особа са инвалидитетом у културном животу и даље је поребно усмерити се на смањење архитектонске неприступачности установа културе, као и комуникацијске и когнитивне неприступачност садржаја и услуга.

У погледу медијског извештавања о особама са инвалидитетом, потребно је деловати у правцу елиминисања сензационалистичког и ситуационог приступа, односно извештавања које је углавном везано за обележавање одређених међународних или националних догађаја.

Спорт:

Спортски објекти су у знатној мери прилагођени, односно приступачни особама са инвалидитетом.

У наредном периоду неопходно је вршити обуку спортских тренера за рад са особама са инвалидитетом, како би спортски и рекреативни програми били у што већој мери инклузивни.

Приступачност:

У циљу унапређења свих видова приступачности, при доношењу одлука од утицаја на њено побољшање неопходно је успоставити праксу консултовања са организацијама особа са инвалидитетом и спроводити анкете међу особама са инвалидитетом о њиховим искуствима у приступању услугама.

Развијати технолошка решења која особама са инвалидитетом олакшавају приступ информацијама, дистрибуирањем информативних материјала у форматима доступним за различите типове инвалидитета и водича за особе са инвалидитетом о приступачним услугама, правима и подршци која им је доступна

Потребно је вршити периодичне контроле спровођења приступачности свих јавних објеката у циљу процене да ли су извршена потребна прилагођавања и идентификације објеката који захтевају додатне интервенције, при чему је потребно јавно истаћи и пружити подршку установама и органима који остварују висок ниво приступачности, како би се подстакао позитиван тренд у целом систему.

Активно деловати на имплементацији закона и правилника који дефинишу стандарде, обавезне мере и услове за постизање свих видова приступачности, а у сарадњи са надлежним инспекцијским органима, пратити имплементацију наведених одредаба.

Наставити са реализацијом активности која се односи на креирање и спровођење оперативног плана за приступачност, која иако планирана није рализвована у периоду спровођења Стратегије.

У погледу когнитивне приступачности потребно је идентификовати проблеме и препреке са којима се суочавају особе са интелектуалним проблемима и менталним тешкоћама и, сходно томе, предузети одговарајуће мере за њихово превазилажење и достизање прихватљивог нивоа приступачности за ту врсту инвалидитета, укључујући припрему и доношење Протокола когнитивне приступачности за поступање јавних установа у Републици Србији.

Остало:

Додатним сензибилисањем код запослених у надлежним институцијама развити свест о томе да особа са инвалидитетом може бити жртва насиља али и починилац, због чега је потребно обезбедити протоколе и прилагођено поступање за оба случаја;

Прилагођавања у судском поступку у ком учествује особа са инвалидитетом су адекватна, али нису доступни подаци о прилагођености казнено поправних установа за лица са инвалидитетом.

Кампање за антидискриминацију и заступање права особа са инвалидитетом треба интензивније спроводити на локалном нивоу и прилагодити их специфичностима локалне заједнице у којој се спроводе.

Иако је евидентна обученост припадника Сектора за ванредне ситуације за приступ, комуникацију и рад са особама са инвалидитетом у ванредним ситуацијама, потребно је о томе интензивније размењивати информације са овим особама и њиховим удружењима како би се умањила неизвесност и стрепња од негативних исхода у ванредним ситуацијама услед инвалидитета.

Потребно је континуирано радити на едукацији и сензибилизацији службеника свих сектора на тему свих типова приступачности за особе са инвалидитетом (архитектонске, комуникацијске, технолошке и когнитивне).

С обзиром да жене, деца, мигранити … са инвалидитетом припадају вишеструко маргинализованим групама, а тиме и најрањивијој популацији друштва, потребно им је посветити посебну пажњу.

Системски приступити унапређењу положаја организација особа са инвалидитетом у смислу јачања њихових капацитета и унапређења културе организовања у циљу постизања већег степена проактивности и укључености у заговарање и заступање права особа са инвалидитетом.

У погледу наведених препорука, важно је напоменути да је на седници Владе од 16. јануара 2025. године донета Стратегија унапређења положаја особа са инвалидитетом у Републици Србији за период 2025. до 2030. године и трогодишњи акциони план за њено спровођење у периоду од 2025. до 2027. године, у које су кроз предвиђене циљеве, мере и активности оне укључене и дати предлози у погледу начина превазилажење изнетих проблема и отворених питања.

1. Службени гласник РС, бр. 30/18 [↑](#footnote-ref-1)
2. Службени гласник РС, бр. 20/25 [↑](#footnote-ref-2)
3. Службени гласник РС, бр. 44/20 [↑](#footnote-ref-3)
4. Службени гласник РС, бр. 8/19 [↑](#footnote-ref-4)
5. Службени гласник РС, бр. 6/25 [↑](#footnote-ref-5)
6. Приручник за анализу ефеката јавних политика и прописа, стр 7, Републички секретаријат за јавне политике, 2020. година [↑](#footnote-ref-6)
7. „Службени гласник РС”, бр. 84/19 [↑](#footnote-ref-7)
8. „Службени гласник РС”, број 149/20 [↑](#footnote-ref-8)
9. „Службени гласник РС”, број 138 /22 [↑](#footnote-ref-9)
10. „Службени гласник РС” број 37/21 [↑](#footnote-ref-10)
11. „Сужбени. гласник РС” број 59/23 [↑](#footnote-ref-11)
12. Анализа је извршена на основу доступних података из наративних извештаја о реализованом Акционом плану важеће Стратегије до 2024. године [↑](#footnote-ref-12)
13. Анализа је извршена на основу доступних података из наративних извештаја о реализованом Акционом плану важеће Стратегије до 2024. године [↑](#footnote-ref-13)
14. Анализа је извршена на основу доступних података из наративних извештаја о реализованом Акционом плану важеће Стратегије до 2024. године [↑](#footnote-ref-14)
15. https://www.paragraf.rs/propisi/zakon\_o\_profesionalnoj\_rehabilitaciji\_i\_zaposljavanju\_osoba\_sa\_invaliditetom.html [↑](#footnote-ref-15)
16. „Службени гласник РС, бр. 132/21 [↑](#footnote-ref-16)
17. https://www.paragraf.rs/propisi/zakon-o-socijalnom-preduzetnistvu.html [↑](#footnote-ref-17)
18. https://solidarnaekonomija.rs/baza-socijalnih-preduzeca/ [↑](#footnote-ref-18)
19. „Службени гласник РС”, бр. 36/09, 32/13 [↑](#footnote-ref-19)
20. https://www.dri.rs/storage/upload/documents/revision/2022/2021-3-SV%20Profesionalna%20rehabilitacija%20i%20podsticaji%20zapo%C5%A1ljavnja%20osoba%20sa%20invaliditetom.pdf [↑](#footnote-ref-20)
21. https://www.minrzs.gov.rs/sr/aktuelnosti/vesti/preduzecima-za-profesionalnu-rehabilitaciju-i-zaposljavanje-osoba-sa-invaliditetom-625-miliona-dinara [↑](#footnote-ref-21)